Avis juridique important

|

31978L0052

Οδηγία 78/52/ΕΟΚ του Συμβουλίου της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδή

Επίσημη Εφημερίδα αριθ. L 015 της 19/01/1978 σ. 0034 - 0041 Φινλανδική ειδική έκδοση: Κεφάλαιο 3 τόμος 9 σ. 0150  Ελληνική ειδική έκδοση: Κεφάλαιο 03 τόμος 19 σ. 0235  Σουηδική ειδική έκδοση: Κεφάλαιο 3 τόμος 9 σ. 0150  Ισπανική ειδική έκδοση: Κεφάλαιο 03 τόμος 13 σ. 0175  Πορτογαλική ειδική έκδοση : Κεφάλαιο 03 τόμος 13 σ. 0175

ΟΔΗΓΙΑ ΤΟΥ ΣΥΜΒΟΥΛΙΟΥ της 13ης Δεκεμβρίου 1977 περί καθιερώσεως κοινοτικών κριτηρίων που εφαρμόζονται στα εθνικά σχέδια επιταχύνσεως της εξαλείψεως της βρουκελλώσεως, της φυματιώσεως και της ενζωοτικής λευκώσεως στα βοοειδήΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 77/391/ΕΟΚ του Συμβουλίου της 17ης Μαΐου 1977 περί καθιερώσεως κοινοτικού προγράμματος με σκοπό την εξάλειψη της βρουκελλώσεως, της φυματιώσεως και της λευκώσεως των βοοειδών(1), και ιδίως το άρθρο 13,  την πρόταση της Επιτροπής,  Εκτιμώντας:  ότι, κατά τη θέσπιση με την οδηγία 77/391/ΕΟΚ των βασικών αρχών μιας κοινοτικής παρεμβάσεως για την εξάλειψη της βρουκελλώσεως, φυματιώσεως και λευκώσεως, το Συμβούλιο αποφάσισε να καθορίσει σε μεταγενέστερο χρόνο τα ελάχιστα κριτήρια που πρέπει να  πληρούν τα εθνικά σχέδια εξαλείψεως των προαναφερομένων ασθενειών για να τύχουν κοινοτικής χρηματοδοτήσεως- ότι το πρώτο από τα κριτήρια αυτά είναι εκείνο που θα προσδώσει επιτάχυνση στα εθνικά σχέδια για να επιτευχθεί το ταχύτερο ο επιδιωκόμενος σκοπός καταπολεμήσεως που έχει αναληφθεί εν όψει της εξαλείψεως των εν λόγω ασθενειών στα Κράτη Μέλη των οποίων οι  πληθυσμοί είναι ακόμη προσβεβλημένοι- ότι, προς το σκοπό αυτό, πρέπει να ληφθούν ή να εντατικοποιηθούν, στο μέτρο του δυνατού, συγχρόνως τα μέτρα που αφορούν ιδιαιτέρως τον έλεγχο του ζωικού κεφαλαίου, τη λειτουργία των εργαστηρίων καθώς και την  αποζημίωση που καταβάλλεται για τα βοοειδή που σφάζονται στα πλαίσια των σχεδίων εξαλείψεως- ότι είναι εξ άλλου αναγκαίο, ανάλογα με τις αναφερόμενες ασθένειες, να καθορισθούν οι όροι, σύμφωνα με τους οποίους πρέπει να εφαρμόζονται τα μέτρα σφαγής, απομονώσεως, καθαρισμού και απολυμάνσεως, καθώς και η χρήση ορισμένων ζωικών προϊόντων- ότι είναι επίσης απαραίτητο, για την καταπολέμηση του κινδύνου επαναμολύνσεως, να ελέγχονται αυστηρά οι μετακινήσεις των βοοειδών, ιδίως μεταξύ των ζωικών κεφαλαίων που δεν έχουν το αυτό υγειονομικό καθεστώς και να εξαρτώνται οι μετακινήσεις αυτές από  ορισμένες δοκιμές- ότι πρέπει να καθορισθεί η ημερομηνία εφαρμογής της οδηγίας 77/391/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Για να τυγχάνει της χρηματικής συνεισφοράς της Κοινότητος, που προβλέπεται από την οδηγία 77/391/ΕΟΚ, κάθε σχέδιο εξαλείψεως που αναφέρεται στα άρθρα 2, 3 και 4 της εν λόγω οδηγίας, πρέπει, για τα ζωικά κεφάλαια στα οποία εφαρμόζεται, να  ανταποκρίνεται τουλάχιστον στα κριτήρια που προβλέπονται από την παρούσα οδηγία.   Άρθρο 2  Κατά την έννοια της παρούσης οδηγίας νοούνται:  1. Όσον αφορά τη βρουκέλλωση των βοοειδών:  α) ζωικά κεφάλαια βοοειδών τύπου Β1: τα ζωικά κεφάλαια των οποίων το κλινικό ιστορικό και η κατάσταση σχετικά με τους διενεργηθέντες εμβολιασμούς και το ορρολογικό καθεστώς είναι άγνωστα- β) ζωικά κεφάλαια βοοειδών τύπου Β2: τα ζωικά κεφάλαια των οποίων το κλινικό ιστορικό, η κατάσταση σχετικά με τους διενεργηθέντες εμβολιασμούς και το ορρολογικό καθεστώς είναι γνωστά και των οποίων οι συνήθεις δοκιμές ελέγχου πραγματοποιούνται σύμφωνα  με τις προβλεπόμενες εθνικές διατάξεις, για να φέρουν τα ζωικά αυτά κεφάλαια στο καθεστώς των τύπων Β3 ή Β4- γ) ζωικά κεφάλαια βοοειδών τύπου Β3: τα ζωικά κεφάλαια που είναι απαλλαγμένα βρουκελλώσεως κατά την έννοια της οδηγίας 64/432/ΕΟΚ του Συμβουλίου της 26ης Ιουνίου 1964 περί προβλημάτων υγιειονομικού ελέγχου στον τομέα των ενδοκοινοτικών συναλλαγών  βοοειδών και χοιροειδών(2), όπως τροποποιήθηκε τελευταία από την οδηγία 77/98/ΕΟΚ(3)- δ) ζωικά κεφάλαια βοοειδών τύπου Β4: τα ζωικά κεφάλαια που είναι επίσημα απαλλαγμένα από βρουκέλλωση κατά την έννοια της οδηγίας 64/432/ΕΟΚ.  2. Όσον αφορά τη φυματίωση βοοειδών:  α) ζωικά κεφάλαια βοοειδών τύπου T1: τα ζωικά κεφάλαια των οποίων το κλινικό ιστορικό και η κατάσταση αντιδράσεώς τους στη φυματίνη είναι άγνωστα- β) ζωικά κεφάλαια βοοειδών τύπου T2: τα ζωικά κεφάλαια των οποίων το κλινικό ιστορικό και η κατάσταση αντιδράσεώς τους στη φυματίνη είναι γνωστά και στους οποίους οι συνήθεις δοκιμές ελέγχου πραγματοποιούνται σύμφωνα με τις προβλεπόμενες διατάξεις, για  να φέρουν τα ζωικά αυτά κεφάλαια στο καθεστώς του τύπου T3- γ) ζωικά κεφάλαια βοοειδών τύπου T3: τα ζωικά κεφάλαια που είναι επίσημα απαλλαγμένα από φυματίωση κατά την έννοια της οδηγίας 64/432/ΕΟΚ.  3. Ύποπτο ζώο: κάθε βοοειδές το οποίο παρουσιάζει συμπτώματα που κινούν την υποψία της παρουσίας φυματιώσεως, βρουκελλώσεως ή λευκώσεως και για το οποίο κατάλληλη διάγνωση δεν έχει επίσημα επιβεβαιώσει ή αποκλείσει την ύπαρξη μιας ή περισσοτέρων από τις  ασθένειες αυτές.  4. Επίσημος κτηνίατρος: ο κτηνίατρος που ορίζεται από την αρμοδία κεντρική αρχή του Κράτους Μέλους.  5. Μεταφορικά μέσα: τα τμήματα των αυτοκινήτων οχημάτων που προορίζονται για φόρτωση, τα οχήματα που κινούνται επί σιδηροτροχιών, τα αεροσκάφη καθώς και τα κύτη πλοίων ή οι περιέκτες για την οδική, θαλάσσια ή εναέρια μεταφορά.   ΚΕΦΑΛΑΙΟ Ι Γενικές διατάξεις   Άρθρο 3  Τα Κράτη Μέλη μεριμνούν ώστε η ενέργεια επιταχύνσεως η οποία προβλέπεται στην οδηγία 77/391/ΕΟΚ να εκφράζεται σε όλες τις περιπτώσεις με αισθητή μείωση του χρονικού διαστήματος που είναι αναγκαίο για την επίτευξη του επιδιωκομένου σκοπού των  σχεδίων εξαλείψεως σε σχέση με τα χρονικά διαστήματα των προγραμμάτων που εφαρμόζονται επί του παρόντος.  Τα μέτρα που πρέπει να ληφθούν για την επίτευξη του σκοπού αυτού, είναι τα ακόλουθα:  1. Αύξηση της αναλογίας του εθνικού ζωικού κεφαλαίου βοοειδών που αποτελεί αντικείμενο των μέτρων εξαλείψεως και προλήψεως, κατά τρόπο, ώστε να επιτυγχάνεται το ταχύτερο δυνατό η θέση ή η διατήρηση υπό έλεγχο μεγάλου τμήματος του ζωικού κεφαλαίου  βοοειδών ή του συνόλου αυτού.  2. Υπολογισμός των αποζημιώσεων που χορηγούνται για τη σφαγή η οποία πραγματοποιείται μετά από εντολή του επισήμου κτηνιάτρου ώστε να αποζημιώνονται οι εκτροφείς κατά τον κατάλληλο τρόπο.  3. Αύξηση του δυναμικού των εργαστηρίων και βελτίωση των όρων διενεργείας των εργαστηριακών διαγνώσεων, στο μέτρο που η προσπάθεια αυτή υπολείπεται να ολοκληρωθεί ώστε να φτάσει σε ικανοποιητικό επίπεδο για τα μέτρα καταπολεμήσεως που προβλέπονται στο  σημείο 1.  4. Οι διατάξεις οι σχετικές με την καταπολέμηση των ενζωοτιών πρέπει να τίθενται συνεχώς σε εφαρμογή.  Για την εγγύηση της πλήρους αποτελεσματικότητος της επιταχύνσεως, τα Κράτη Μέλη πρέπει να ενεργήσουν κατά τρόπον ώστε όλα τα μέτρα που υποδεικνύονται στα σημεία 1 έως 4 να τεθούν σε εφαρμογή.   Άρθρο 4  1. Για τον επίσημο έλεγχο της μετακινήσεως των βοοειδών, τα Κράτη Μέλη μεριμνούν ώστε τα ζώα αυτά να καταγράφονται και να εξακριβώνεται η ταυτότητά τους διαρκώς.  2. Τα Κράτη Μέλη καταρτίζουν, για κάθε μία από τις ασθένειες που αποτελούν αντικείμενο σχεδίου εξαλείψεως, επίσημη κατάσταση, η οποία ενημερώνεται διαρκώς, των ζωικών κεφαλαίων βοοειδών τα οποία εμπίπτουν στο σχέδιο αυτό, στο οποίο τα ζωικά αυτά  κεφάλαια κατατάσσονται ανάλογα με την υγιειονομική τους κατάσταση.   ΚΕΦΑΛΑΙΟ ΙΙ Ειδικές διατάξεις που αφορούν τη βρουκέλλωση των βοοειδών   Άρθρο 5  Τα Κράτη Μέλη μεριμνούν ώστε στα πλαίσια ενός σχεδίου εξαλείψεως της βρουκελλώσεως:  α) η υπόνοια και η ύπαρξη βρουκελλώσεως να αποτελούν αντικείμενο υποχρεωτικής και άμεσης κοινοποιήσεως στην αρμοδία αρχή- β) να απαγορεύεται κάθε θεραπευτική αγωγή της βρουκελλώσεως- γ) αν διενεργείται αντιβρουκελλικός εμβολιασμός, να πραγματοποιείται με επίσημο έλεγχο αλλά να διακόπτεται το συντομώτερο δυνατό, ώστε τα ζωικά κεφάλαια να δύνανται να προωθούνται στην κατηγορία των επίσημα απαλλαγμένων βρουκελλώσεως ζωικών κεφαλαίων.   Άρθρο 6  1. Όταν σε ζωικό κεφάλαιο ευρίσκεται ζώο ύποπτο βρουκελλώσεως, οι αρμόδιες αρχές μεριμνούν ώστε, το συντομώτερο δυνατό, να πραγματοποιηθoύν επίσημες έρευνες που αποσκοπούν στην επιβεβαίωση ή τον αποκλεισμό υπάρξεως της ασθενείας αυτής.  Εν αναμονή των αποτελεσμάτων των ερευνών αυτών οι αρμόδιες αρχές διατάσσουν:  - να τεθεί υπό επίσημη επίβλεψη το ζωικό κεφάλαιο,  - να απαγορευθεί κάθε μετακίνηση προς αυτό το ζωικό κεφάλαιο ή από αυτό το ζωικό κεφάλαιο, εκτός της περιπτώσεως κατά την οποία οι αρμόδιες αρχές επιτρέπουν την έξοδο των βοοειδών που προορίζονται να σφαγούν αμέσως. Εν τούτοις, η μετακίνηση των  ευνουχισμένων βοοειδών της εκμεταλλεύσεως αυτής θα μπορούσε να επιτραπεί από τις αρμόδιες αρχές μετά την απομόνωση των υπόπτων ζώων, υπό την επιφύλαξη ότι τα ευνουχισμένα βοοειδή πρόκειται να μεταφερθούν σε αγέλες που αποτελούνται από βοοειδή  εκτρεφόμενα σε λιβάδια και στη συνέχεια στο σφαγείο,  - να απομονωθούν εντός του ζωικού κεφαλαίου τα ύποπτα ζώα.  2. Τα μέτρα που αναφέρονται στην παράγραφο 1 αίρονται μόνον εφ' όσον η υπόνοια ή η ύπαρξη βρουκελλώσεως στο ζωικό κεφάλαιο αυτό διαψεύδονται επίσημα.  3. Όταν η παρουσία βρουκελλώσεως επιβεβαιούται επίσημα, τα Κράτη Μέλη λαμβάνουν όλα τα κατάλληλα μέτρα για την αποφυγή κάθε μεταδόσεως της ασθενείας αυτής και ιδίως μεριμνούν ώστε:  - να απαγορεύεται κάθε μετακίνηση προς αυτό το ζωικό κεφάλαιο ή από αυτό το ζωικό κεφάλαιο, εκτός της περιπτώσεως κατά την οποία προορίζονται να σφαγούν αμέσως- εν τούτοις, η μετακίνηση των ευνουχισμένων βοοειδών της εκμεταλλεύσεως αυτής θα μπορούσε να  επιτραπεί από τις αρμόδιες αρχές, μετά την απομόνωση και τη σήμανση, εν όψει της σφαγής τους, των μολυσμένων βοοειδών και των βοοειδών που θεωρούνται από τις αρμόδιες αρχές ως μολυσμένα, υπό την επιφύλαξη ότι τα ευνουχισμένα βοοειδή πρόκειται να  μεταφερθούν σε αγέλες που αποτελούνται από βοοειδή εκτρεφόμενα σε λιβάδια και στη συνέχεια στο σφαγείο,  - τα βοοειδή στα οποία η ύπαρξη βρουκελλώσεως έχει επίσημα διαπιστωθεί, καθώς και τα βοοειδή τα οποία δύνανται να έχουν μολυνθεί από αυτά, να απομονώνονται εντός του ζωικού κεφαλαίου,  - στα πλαίσια τηρήσεως της οδηγίας 64/432/ΕΟΚ και της οδηγίας 78/51/ΕΟΚ του Συμβουλίου της 13ης Δεκεμβρίου 1977 περί παρατάσεως της ισχύος ορισμένου αριθμού παρεκκλίσεων σχετικών με τη βρουκέλλωση και τη φυματίωση προς τη Δανία, την Ιρλανδία και το  Ηνωμένο Βασίλειο(4), να αρχίσει αμέσως η διενέργεια εξετάσεων αναζητήσεως της βρουκελλώσεως στα βοοειδή,  - τα βοοειδή στα οποία η ύπαρξη της βρουκελλώσεως έχει διαπιστωθεί επίσημα, τα βοοειδή που έχουν παρουσιάσει δυσμενές αποτέλεσμα στην εξέταση που προβλέπεται στην τρίτη περίπτωση, καθώς και τα βοοειδή που θεωρούνται από τις αρμόδιες αρχές ως μολυσμένα,  να απομονώνονται και να σημαίνονται μέχρι της σφαγής που προβλέπεται στο άρθρο 7,  - το γάλα που προέρχεται από μολυσμένες αγελάδες να χρησιμοποιείται για τη διατροφή των ζώων της εν λόγω εκμεταλλεύσεως μόνο μετά από κατάλληλη θερμική επεξεργασία,  - υπό την επιφύλαξη των εθνικών διατάξεων σχετικά με την ανθρώπινη διατροφή, το γάλα που προέρχεται από αγελάδες μολυσμένου ζωικού κεφαλαίου να δύναται να παραδίδεται σε γαλακτοκομείο μόνο για να υποστεί κατάλληλη θερμική επεξεργασία,  - τα σφάγια, τα ημίση των σφαγίων, τα τεταρτημόρια, τα τεμάχια και τα παραπροϊόντα, που προέρχονται από μολυσμένα βοοειδή που προορίζονται για τη διατροφή ζώων, να επεξεργάζονται κατά τέτοιο τρόπο ώστε να αποφεύγεται κάθε μόλυνση,  - τα έμβρυα, οι θνησιγενείς μόσχοι, οι μόσχοι που έχουν υποκύψει στη βρουκελλική μόλυνση μετά τη γέννησή τους ή οι πλακούντες να αποβάλλονται και να καταστρέφονται αμέσως και επιμελώς, εκτός αν προορίζονται για ανάλυση,  - ο σανός, η στρωμνή ή κάθε άλλη ύλη και ουσία που έχουν έλθει σε επαφή με την αγελάδα ή τον μόσχο που είναι μολυσμένοι ή τον πλακούντα, να καταστρέφονται αμέσως, να καίονται ή να ενταφιάζονται, αφού ψεκασθούν με απολυμαντικό προϊόν,  - ο έλεγχος των εγκαταστάσεων, όπως οι επιχειρήσεις σφαγής και τεμαχισμού ζώων, να εξασφαλίζεται στα πλαίσια επισήμου ρυθμίσεως, η οποία εγγυάται ότι το παρασκευαζόμενο προϊόν δεν παρουσιάζει κανένα κίνδυνο μεταδόσεως της βρουκελλώσεως,  - η κόπρος που προέρχεται από υπόστεγα ή άλλους χώρους που χρησιμοποιούνται για τα ζώα να εναποθηκεύεται σε χώρο στον οποίο να μην πλησιάζουν τα ζώα του αγροκτήματος, να ψεκάζεται με κατάλληλο απολυμαντικό και να διατηρείται τουλάχιστον επί τρεις  εβδομάδες. Δεν είναι απαραίτητο να ψεκάζεται η κόπρος με απολυμαντικά αν καλύπτεται από στρώμα κόπρου ή χώματος μη μολυσμένου. Τα υγρά των υποστέγων ή των άλλων χώρων, που χρησιμοποιούνται για τα ζώα, πρέπει να απολυμαίνονται, εφ' όσον δεν  απομακρύνονται συγχρόνως με την κόπρο.   Άρθρο 7  Τα Κράτη Μέλη μεριμνούν ώστε τα βοοειδή στα οποία η βρουκέλλωση έχει επισήμως διαπιστωθεί μετά από μικροβιολογική, ανατομοπαθολογική ή ορρολογική εξέταση, καθώς και τα ζώα που θεωρούνται από τις αρμόδιες αρχές ως μολυσμένα, να σφάζονται υπό  επίσημο έλεγχο, το ταχύτερο δυνατό και το αργότερο τριάντα μέρες μετά την επίσημη κοινοποίηση, στον ιδιοκτήτη ή στον κάτοχο, των αποτελεσμάτων των δοκιμών και της υποχρεώσεως που έχει, δυνάμει του σχεδίου εξαλείψεως, να σφάξει τα εν λόγω βοοειδή εντός  της αυτής προθεσμίας.   Άρθρο 8  Τα Κράτη Μέλη μεριμνούν ώστε:  1. Μετά τη θανάτωση δια σφαγής των βοοειδών που αναφέρονται στο άρθρο 7 και πριν από κάθε ανασυγκρότηση του ζωικού κεφαλαίου, τα υπόστεγα ή οι άλλοι χώροι όπου στεγάζονται τα ζώα και το σύνολο των δοχείων, εγκαταστάσεων και άλλων αντικειμένων που  χρησιμοποιούνται για τα ζώα, να καθαρίζονται και να απολυμαίνονται υπό επίσημο έλεγχο, σύμφωνα με τις οδηγίες του επίσημου κτηνιάτρου. Οι βοσκότοποι στους οποίους είχαν παραμείνει προηγουμένως τα ζώα αυτά δεν είναι δυνατό να χρησιμοποιηθούν εκ νέου πριν  από τη λήξη προθεσμίας εξήντα ημερών μετά την απομάκρυνσή τους από τους βοσκότοπους αυτούς- εν τούτοις, ο αρμόδιες αρχές θα δύνανται να επιτρέπουν παρέκκλιση από αυτή την απαγόρευση για τα ευνουχισμένα βοοειδή υπό την επιφύλαξη ότι τα βοοειδή αυτά  δύνανται να εξέλθουν από τους βοσκότοπους αυτούς μόνο για τη σφαγή ή τη μεταφορά προς τις αγέλες που αποτελούνται από βοοειδή εκτρεφόμενα σε λιβάδια και στη συνέχεια στο σφαγείο.  2. Τα μεταφορικά μέσα, τα δοχεία και τα εργαλεία να καθαρίζονται και απολυμαίνονται μετά από κάθε μεταφορά βοοειδών που προέρχονται από μολυσμένο ζωικό κεφάλαιο και υλών που προέρχονται από τα ζώα αυτά ή υλών και ουσιών που έχουν έλθει σε επαφή με ζώα  αυτά. Οι χώροι φορτώσεως των ζώων αυτών πρέπει να καθαρίζονται και να απολυμαίνονται μετά τη χρήση τους.  3. Το απολυμαντικό που θα χρησιμοποιείται και οι διάφορες πυκνότητες αυτού να έχουν επίσημα εγκριθεί από την αρμοδία αρχή του εν λόγω Κράτους Μέλους.   Άρθρο 9  Τα Κράτη Μέλη μεριμνούν ώστε, μετά τη θανάτωση των βοοειδών που αναφέρονται στο άρθρο 7,  - υπό την επιφύλαξη του άρθρου 11, κανένα βοοειδές να μη δύναται να εξέλθει από το εν λόγω ζωικό κεφάλαιο, εκτός της περιπτώσεως που οι αρμόδιες αρχές επιτρέπουν την έξοδο των βοοειδών που προορίζονται να σφαγούν αμέσως. Εν τούτοις, η μετακίνηση των  ευνουχισμένων βοοειδών της εκμεταλλεύσεως αυτής θα μπορούσε να επιτραπεί από τις αρμόδιες αρχές, υπό την επιφύλαξη ότι τα ευνουχισμένα βοοειδή πρόκεται να μεταφερθούν προς αγέλες που αποτελούνται από βοοειδή εκτρεφόμενα σε λιβάδια και στη συνέχεια στο  σφαγείο,  - να διεξάγονται εξετάσεις εντοπισμού της βρουκελλώσεως στο εν λόγω ζωικό κεφάλαιο, προκειμένου να διαπιστωθεί η εξάλειψη της ασθένειας,  - η αποκατάσταση του ζωικού κεφαλαίου να δύναται να γίνει μόνο αφού τα βοοειδή άνω των δώδεκα μηνών που παραμένουν στο εν λόγω ζωικό κεφάλαιο για το σκοπό αυτό, παρουσιάζουν ευνοϊκό αποτέλεσμα σε μία ή περισσότερες εξετάσεις αναζητήσεως της  βρουκελλώσεως. Εν τούτοις, για τα βοοειδή που εμβολιάζονται σύμφωνα με την οδηγία 64/432/ΕΟΚ, η εξέταση αυτή θα μπορούσε να πραγματοποιείται μόνο στην ηλικία των δεκαοκτώ μηνών.   Άρθρο 10  Τα Κράτη Μέλη μεριμνούν ώστε οι επίσημοι ορρολογικοί έλεγχοι να πραγματοποιούνται στα ζωικά κεφάλαια τύπου Β1 και Β2 έως ότου επιτευχθεί το υγειονομικό καθεστώς του τύπου Β3 ή του τύπου Β4.   Άρθρο 11  Τα Κράτη Μέλη μεριμνούν ώστε:  ι) όλα τα θήλεα και όλοι οι ταύροι που προέρχονται από ζωικά κεφάλαια τύπου Β1 και προορίζονται για ζωικά κεφάλαια τύπου Β2:  - αν είναι ηλικίας άνω των δώδεκα μηνών να έχουν παρουσιάσει ευνοϊκό αποτέλεσμα με ορρολογική δοκιμή που έχει επίσημα εγκριθεί και έχει διενεργηθεί εντός των τριάντα ημερών πριν τη μεταφορά τους και να συνοδεύονται από βεβαίωση του επισήμου κτηνιάτρου  που πιστοποιεί το αποτέλεσμα αυτό,  - πριν γίνουν αποδεκτά στο ζωικό κεφάλαιο τύπου Β2, να απομονώνονται αμέσως μετά την άφιξή τους επί εξήντα ημέρες τουλάχιστον και αν είναι ηλικίας άνω των δώδεκα μηνών, να έχουν παρουσιάσει ευνοϊκό αποτέλεσμα σε νέα επίσημα εγκεκριμένη ορρολογική  δοκιμή- ιι) όλα τα θήλεα και όλοι οι ταύροι που προέρχονται από ζωικό κεφάλαιο τύπου Β2 και προορίζονται για άλλο ζωικό κεφάλαιο τύπου Β2:  - αν είναι ηλικίας άνω των δώδεκα μηνών, να έχουν παρουσιάσει ευνοϊκό αποτέλεσμα σε ορρολογική δοκιμή που έχει επίσημα εγκριθεί και έχει διενεργηθεί εντός των τριάντα ημερών από την είσοδό τους στο ζωικό κεφάλαιο και να συνοδεύονται από βεβαίωση του  επισήμου κτηνιάτρου που πιστοποιεί το αποτέλεσμα αυτό,  - να μην έρχονται, κατά τη διάρκεια της μεταφοράς, σε επαφή με βοοειδή που προέρχονται από ζωικά κεφάλαια που ευρίσκονται σε κατώτερο υγειονομικό καθεστώς- ιιι) η μεταφορά βοοειδών μεταξύ των ζωικών κεφαλαίων τύπου Β3 και Β4 να πραγματοποιείται σύμφωνα με την οδηγία 64/432/ΕΟΚ.   Άρθρο 12  Τα Κράτη Μέλη μεριμνούν ώστε:  - να λαμβάνονται επίσημα μέτρα ελέγχου για να αποφεύγεται η εκ νέου μόλυνση ζωικού κεφαλαίου, στο οποίο η βρουκέλλωση έχει εξαλειφθεί, από άλλες πηγές μολύνσεως,  - η είσοδος και η μεταφορά των βοοειδών σε ζωικά κεφάλαια που αποτελούν αντικείμενο σχεδίου εξαλείψεως να υποβάλλονται σε επίσημο έλεγχο,  - τα σχετικά με τον έλεγχο των μετακινήσεων μέτρα, που αναφέρονται στη δεύτερη περίπτωση, να εφαρμόζονται υπό την επιφύλαξη των υφισταμένων κοινοτικών μέτρων που αφορούν την είσοδο σε απαλλαγμένα ή επίσημα απαλλαγμένα βρουκελλώσεως ζωικά κεφάλαια ή την  έξοδο από τα ζωικά κεφάλαια αυτά.   ΚΕΦΑΛΑΙΟ ΙΙΙ Ειδικές διατάξεις περί της φυματιώσεως βοοειδών   Άρθρο 13  Τα Κράτη Μέλη μεριμνούν ώστε στα πλαίσια ενός σχεδίου εξαλείψεως της φυματιώσεως:  α) η υπόνοια και η ύπαρξη της φυματιώσεως να αποτελούν αντικείμενο υποχρεωτικής και άμεσης κοινοποιήσεως στην αρμοδία αρχή,  β) να απαγορεύονται:  ι) κάθε θεραπευτική αγωγή ή απευαισθητοποίηση της φυματιώσεως,  ιι) ο εμβολιασμός κατά της φυματιώσεως.   Άρθρο 14  1. Όταν σε ένα ζωικό κεφάλαιο ευρίσκεται ζώο ύποπτο φυματιώσεως, οι αρμόδιες αρχές μεριμνούν, ώστε να πραγματοποιούνται, το συντομότερο δυνατό, επίσημες έρευνες, που αποσκοπούν στην επιβεβαίωση ή στη διάψευση της παρουσίας της εν λόγω  ασθενείας.  Εν αναμονή των αποτελεσμάτων των ερευνών αυτών, οι αρμόδιες αρχές διατάσσουν:  - να τεθεί επισήμως υπό επίβλεψη το ζωικό κεφάλαιο,  - να απαγορευθεί κάθε μετακίνηση προς το ζωικό αυτό κεφάλαιο ή από το ζωικό αυτό κεφάλαιο, εκτός της περιπτώσεως που οι αρμόδιες αρχές επιτρέπουν την έξοδο των βοοειδών που προορίζονται να σφαγούν αμέσως,  - να απομονώνονται εντός του ζωικού κεφαλαίου τα ύποπτα ζώα.  2. Τα μέτρα που αναφέρονται στην παράγραφο 1 αίρονται μόνο εφ' όσον η υπόνοια ή η ύπαρξη φυματιώσεως στο εν λόγω ζωικό κεφάλαιο έχει επίσημα διαψευσθεί.  3. Όταν η παρουσία φυματιώσεως επιβεβαιώνεται επίσημα, τα Κράτη Μέλη λαμβάνουν τα κατάλληλα μέτρα για να αποφύγουν κάθε μετάδοση της ασθενείας αυτής και, ιδίως, μεριμνούν ώστε:  - κάθε μετακίνηση προς το ζωικό κεφάλαιο ή από το ζωικό αυτό κεφάλαιο να απαγορεύεται, εκτός της περιπτώσεως κατά την οποία οι αρμόδιες αρχές επιτρέπουν την έξοδο των βοοειδών που προορίζονται να σφαγούν αμέσως,  - τα βοοειδή στα οποία η ύπαρξη της φυματιώσεως έχει επίσημα διαπιστωθεί, καθώς και τα βοοειδή τα οποία δύνανται να έχουν μολυνθεί από αυτά, να απομονώνονται εντός του ζωικού κεφαλαίου,  - τα βοοειδή να υποβάλλονται αμέσως σε εξέταση για την αναζήτηση της φυματιώσεως,  - τα βοοειδή στα οποία η ύπαρξη της φυματιώσεως έχει επίσημα διαπιστωθεί, τα βοοειδή που έχουν παρουσιάσει δυσμενές αποτέλεσμα στην εξέταση που προβλέπεται στην τρίτη περίπτωση, καθώς και τα βοοειδή που θεωρούνται από τις αρμόδιες αρχές ως μολυσμένα, να  απομονώνονται και να σημαίνονται μέχρι της σφαγής που προβλέπεται στο άρθρο 15,  - το γάλα που προέρχεται από μολυσμένες αγελάδες να χρησιμοποιείται για τη διατροφή των ζώων της εν λόγω εκμεταλλεύσεως μόνο μετά από πλήρη θερμική επεξεργασία,  - υπό την επιφύλαξη των εθνικών διατάξεων των σχετικών με την ανθρώπινη διατροφή, το γάλα που προέρχεται από αγελάδες μολυσμένου ζωικού κεφαλαίου να δύναται να παραδίδεται σε γαλακτοκομείο μόνο για να υποστεί πλήρη θερμική επεξεργασία,  - τα σφάγια, τα ημίση των σφαγίων, τα τεταρτημόρια, τα τεμάχια και τα παραπροϊόντα που προέρχονται από μολυσμένα βοοειδή τα οποία προορίζονται για τη διατροφή των ζώων επεξεργάζονται κατά τέτοιο τρόπο ώστε να αποφεύγεται κάθε μόλυνση,  - ο έλεγχος εγκαταστάσεων, όπως οι επιχειρήσεις σφαγής και τεμαχισμού ζώων, να εξασφαλίζεται στα πλαίσια επισήμου ρυθμίσεως, η οποία εγγυάται ότι το παρασκευαζόμενο προϊόν δεν παρουσιάζει κίνδυνο μεταδόσεως φυματιώσεως,  - η κόπρος που προέρχεται από τα υπόστεγα ή τους άλλους χώρους που χρησιμοποιούνται για τα ζώα να εναποθηκεύεται σε χώρο στον οποίο να μην πλησιάζουν τα ζώα του αγροκτήματος, να ψεκάζεται με κατάλληλο απολυμαντικό και να διατηρείται τουλάχιστον επί  τρεις εβδομάδες. Δεν είναι απαραίτητο να ψεκάζεται η κόπρος με απολυμαντικό αν καλύπτεται από στρώμα κόπρου ή χώματος μη μολυσμένου. Τα υγρά των υπόστεγων ή των άλλων χώρων που χρησιμοποιούνται για τα ζώα πρέπει να απολυμαίνονται εφ' όσον δεν  απομακρύνονται συγχρόνως με την κόπρο.   Άρθρο 15  Τα Κράτη Μέλη μεριμνούν ώστε τα βοοειδή στα οποία η φυματίωση έχει επισήμως διαπιστωθεί μετά από μικροβιολογική, ανατομοπαθολογική ή δια φυματίνης εξέταση, καθώς και τα ζώα που θεωρούνται από τις αρμόδιες αρχές ως μολυσμένα, να σφάζονται, υπό  επίσημο έλεγχο, το ταχύτερο δυνατό και το αργότερο τριάντα ημέρες μετά την επίσημη κοινοποίηση, στον ιδιοκτήτη ή τον κάτοχο, των αποτελεσμάτων των δοκιμών και της υποχρεώσεως που έχει, δυνάμει του σχεδίου εξαλείψεως, να σφάξει τα εν λόγω βοοειδή εντός  της αυτής προθεσμίας.  Εν τούτοις, για τα ζώα τα οποία έχουν παρουσιάσει δυσμενές αποτέλεσμα σε εξέταση για την αναζήτηση της φυματιώσεως χωρίς να παρουσιάζουν κλινικά συμπτώματα της ασθενείας αυτής, οι αρμόδιες αρχές δύνανται να μεταθέτουν μέχρι τρεις μήνες, κατ' ανώτατο  όριο, την προθεσμία που προβλέπεται στο πρώτο εδάφιο,  - για τη σφαγή θήλεος του οποίου ο τοκετός αναμένεται πριν από τη λήξη της προθεσμίας αυτής των τριών μηνών,  - όταν διατάσσουν τη σφαγή όλων των βοοειδών που ανήκουν σε ζωικό κεφάλαιο άνω των είκοσι βοοειδών σε μία περιοχή στην οποία για τεχνικούς λόγους που συνδέονται με τη δυναμικότητα σφαγής των σφαγίων που προορίζονται για τη χρήση αυτή, μία τέτοια σφαγή  δεν δύναται να γίνει εντός της προθεσμίας των τριάντα ημερών.   Άρθρο 16  Τα Κράτη Μέλη μεριμνούν ώστε:  1. μετά τη θανάτωση δια σφαγής των βοοειδών που αναφέρονται στο άρθρο 15 και πριν από κάθε ανασυγκρότηση του ζωικού κεφαλαίου, τα υπόστεγα ή οι άλλοι χώροι όπου στεγάζονται τα ζώα και το σύνολο των δοχείων, εγκαταστάσεων και άλλων αντικειμένων που  χρησιμοποιούνται για τα ζώα να καθαρίζονται και απολυμαίνονται υπό επίσημο έλεγχο, σύμφωνα με τις οδηγίες που δίδονται από τον επίσημο κτηνίατρο- 2. τα μεταφορικά μέσα, τα δοχεία και τα εργαλεία να καθαρίζονται και απολυμαίνονται μετά από κάθε μεταφορά βοοειδών που προέρχονται από μολυσμένο ζωικό κεφάλαιο και υλών που προέρχονται από τα ζώα αυτά ή υλών και ουσιών που έχουν έλθει σε επαφή με τα  ζώα αυτά. Οι χώροι φορτώσεως των ζώων αυτών πρέπει να καθαρίζονται και να απολυμαίνονται μετά τη χρησιμοποίησή τους- 3. το απολυμαντικό που θα χρησιμοποιείται και οι πυκνότητες αυτού έχουν επίσημα εγκριθεί από την αρμοδία αρχή του εν λόγω Κράτους Μέλους.   Άρθρο 17  Τα Κράτη Μέλη μεριμνούν ώστε, μετά τη θανάτωση των βοοειδών που αναφέρονται στο άρθρο 15,  - υπό την επιφύλαξη του άρθρου 19, κανένα βοοειδές να μη δύναται να εξέλθει από το εν λόγω ζωικό κεφάλαιο, εκτός της περιπτώσεως που η αρμοδία αρχή παρέχει την άδεια για να σφαγεί αμέσως,  - εξετάσεις για τη διαπίστωση της φυματιώσεως να πραγματοποιούνται στο εν λόγω ζωικό κεφάλαιο προκειμένου να διαπιστωθεί η εξάλειψη της ασθένειας,  - η αποκατάσταση του ζωικού κεφαλαίου να δύναται να γίνει μόνο αφού τα βοοειδή άνω των έξι εβδομάδων που παραμένουν στο εν λόγω ζωικό κεφάλαιο παρουσιάσουν ευνοϊκό αποτέλεσμα σε μία ή περισσότερες εξετάσεις για την αναζήτηση της φυματιώσεως.   Άρθρο 18  Τα Κράτη Μέλη μεριμνούν ώστε, στα πλαίσια σχεδίου εξαλείψεως της φυματιώσεως, η επίσημη ελεγχομένη δοκιμή του ενδοδερμικού φυματινισμού να πραγματοποιείται τουλάχιστον κάθε έξι μήνες επί όλων των βοοειδών άνω των έξι εβδομάδων, στα ζωικά  κεφάλαια τύπου T1 και T2 έως ότου επιτευχθεί το υγειονομικό καθεστώς του ζωικού κεφαλαίου τύπου T3.   Άρθρο 19  Τα Κράτη Μέλη μεριμνούν ώστε:  ι) κάθε βοοειδές που προέρχεται από ζωικό κεφάλαιο τύπου T1 το οποίο προορίζεται για ζωικό κεφάλαιο τύπου T2:  - να έχει παρουσιάσει ευνοϊκό αποτέλεσμα σε δοκιμή ενδοδερμικού φυματινισμού που πραγματοποιήθηκε εντός των τριάντα ημερών προ της μεταφοράς του και να συνοδεύεται από βεβαίωση επισήμου κτηνιάτρου που πιστοποιεί το αποτέλεσμα της δοκιμής αυτής,  - πριν γίνει αποδεκτό στο ζωικό κεφάλαιο τύπου T2, αμέσως μετά την άφιξή του, να απομονώνεται για μία χρονική περίοδο εξήντα ημερών τουλάχιστον και να παρουσιάζει ευνοϊκό αποτέλεσμα σε νέα επίσημη δοκιμή ενδοδερμικού φυματινισμού- ιι) κάθε βοοειδές που προέρχεται από ζωικό κεφάλαιο τύπου T3 και προορίζεται για άλλο ζωικό κεφάλαιο τύπου T2:  - να έχει παρουσιάσει ευνοϊκό αποτέλεσμα σε δοκιμή ενδοδερμικού φυματινισμού τριάντα ημέρες πριν από τη μεταφορά και να συνοδεύεται από βεβαίωση του επισήμου κτηνιάτρου που πιστοποιεί το αποτέλεσμα της δοκιμής,  - να μην έλθουν, κατά τη διάρκεια της μεταφοράς, σε επαφή με βοοειδή που προέρχονται από ζωϊκά κεφάλαια που ευρίσκονται σε κατώτερο υγειονομικό καθεστώς,  ιιι) η μεταφορά βοοειδών μεταξύ των ζωικών κεφαλαίων τύπου T3 να πραγματοποιείται σύμφωνα με την οδηγία 64/432/ΕΟΚ.   Άρθρο 20  Τα Κράτη Μέλη μεριμνούν ώστε:  - να λαμβάνονται επίσημα μέτρα ελέγχου για να αποφεύγεται η επαναμόλυνση ζωικού κεφαλαίου στο οποίο έχει εξαλειφθεί η φυματίωση,  - η είσοδος και η μεταφορά των βοοειδών σε ζωικά κεφάλαια που αποτελούν αντικείμενο σχεδίου εξαλείψεως, να υποβάλλονται σε επίσημο έλεγχο,  - τα μέτρα τα σχετικά με τον έλεγχο των μετακινήσεων που αναφέρονται στη δεύτερη περίπτωση να εφαρμόζονται υπό την επιφύλαξη των υφισταμένων κοινοτικών μέτρων που αφορούν την είσοδο στα επίσημα απαλλαγμένα φυματιώσεως ζωικά κεφάλαια ή την έξοδο από τα  ζωικά αυτά κεφάλαια.   ΚΕΦΑΛΑΙΟ IV Ειδικές διατάξεις περί της ενζωοτικής λευκώσεως βοοειδών   Άρθρο 21  Μέχρι της ενάρξεως της ισχύος της κοινοτικής ρυθμίσεως και υπό την επιφύλαξη του άρθρου 4 τρίτο εδάφιο της οδηγίας 77/391/ΕΟΚ, εφαρμόζονται οι εθνικές διατάξεις σχετικά με τη διαπίστωση της λευκώσεως και εκείνες σχετικά με το χαρακτηρισμό των  ζωικών κεφαλαίων από πλευράς λευκώσεως.   Άρθρο 22  Τα Κράτη Μέλη μεριμνούν ώστε, στα πλαίσια σχεδίου εξαλείψεως της λευκώσεως:  α) η υπόνοια και η ύπαρξη λευκώσεως, ιδιαιτέρως οι όγκοι του λυμφατικού συστήματος και των άλλων οργάνων των βοοειδών να αποτελούν αντικείμενο υποχρεωτικής και άμεσης κοινοποιήσεως προς την αρμοδία αρχή,  β) να απαγορεύονται κάθε θεραπευτική αγωγή και κάθε εμβολιασμός κατά της λευκώσεως.   Άρθρο 23  Παρά τα μέτρα που λαμβάνονται σύμφωνα με τις εθνικές διατάξεις σε περίπτωση υποψίας λευκώσεως, τα Κράτη Μέλη λαμβάνουν, εφ' όσον η παρουσία λευκώσεως διαπιστώνεται επίσημα σε ζωικό κεφάλαιο, τα κατάλληλα μέτρα για να αποφεύγεται κάθε μετάδοση  της ασθενείας αυτής και μεριμνούν ιδίως ώστε:  - να απογορεύεται κάθε μετακίνηση των βοοειδών του ζωικού αυτού κεφαλαίου, εκτός της περιπτώσεως κατά την οποία οι αρμόδιες αρχές επιτρέπουν την έξοδο των βοοειδών που προορίζονται να σφαγούν αμέσως,  - να απομονώνεται το εν λόγω ζωικό κεφάλαιο ώστε τα βοοειδή να μη δύνανται να έλθουν σε επαφή με τα βοοειδή που δεν ανήκουν στον πληθυσμό αυτό,  - το γάλα που προέρχεται από μολυσμένες αγελάδες να χρησιμοποιείται για τη διατροφή των ζώων μόνο μετά από πλήρη θερμική επεξεργασία ή για να παραδίδεται σε γαλακτοκομείο για να υποστεί την επεξεργασία αυτή- η διατροφή των ζώων με γάλα που δεν έχει  υποστεί θερμική επεξεργασία, θα μπορούσε να επιτραπεί σε ζωικά κεφάλαια που όλα τα βοοειδή τους προορίζονται να σφαγούν σύμφωνα με το άρθρο 24, σημείο 1,  - τα σφάγια, τα ημίση των σφαγίων, τα τεταρτημόρια, τα τεμάχια και τα παραπροϊόντα που προέρχονται από μολυσμένα βοοειδή τα οποία προορίζονται για τη διατροφή των ζώων να επεξεργάζονται κατά τέτοιο τρόπο ώστε να αποφεύγεται κάθε μόλυνση,  - ο έλεγχος των εγκαταστάσεων, όπως οι επιχειρήσεις σφαγής και τεμαχισμού ζώων, να εξασφαλίζεται στα πλαίσια επισήμου ρυθμίσεως που εγγυάται ότι το παρασκευαζόμενο προϊόν δεν παρουσιάζει κίνδυνο μεταδόσεως της λευκώσεως,  - ο κάτοχος της εκμεταλλεύσεως κοινοποιεί στον επίσημο κτηνίατρο το θάνατο ή την επείγουσα σφαγή κάθε βοοειδούς της εκμεταλλεύσεώς του.   Άρθρο 24  Τα Κράτη Μέλη μεριμνούν ώστε, στα πλαίσια του σχεδίου εξαλείψεως,  1. όταν το σχέδιο αυτό προβλέπει τη σφαγή όλων των βοοειδών που ανήκουν σε ζωικό κεφάλαιο στο οποίο η λεύκωση έχει επίσημα διαπιστωθεί, τα βοοειδή αυτά να σφάζονται εντός χρονικού διαστήματος που καθορίζεται από τις αρμόδιες αρχές- 2. όταν το σχέδιο αυτό προβλέπει τη σφαγή μόνο των βοοειδών στα οποία η λεύκωση έχει επίσημα διαπιστωθεί καθώς και, ενδεχομένως, εκείνων που θεωρούνται από τις αρμόδιες αρχές ότι είναι μολυσμένα, η σφαγή αυτή να διενεργείται εντός προθεσμίας τριάντα  ημερών από την επίσημη κοινοποίηση στον ιδιοκτήτη ή τον κάτοχο των αποτελεσμάτων των δοκιμών και της υποχρεώσεως που έχει δυνάμει του σχεδίου εξαλείψεως να σφάξει τα εν λόγω βοοειδή εντός της αυτής προθεσμίας.   Άρθρο 25  Τα Κράτη Μέλη μεριμνούν ώστε, σε περίπτωση σφαγής σύμφωνα με το άρθρο 24 σημείο 2,  - κανένα βοοειδές να μη δύναται να εξέλθει από το εν λόγω ζωικό κεφάλαιο, εκτός της περιπτώσεως που η αρμοδία αρχή παρέχει την άδεια για να σφαγεί αμέσως,  - εξετάσεις για τη διαπίστωση της λευκώσεως να πραγματοποιούνται στο εν λόγω ζωικό κεφάλαιο, προκειμένου να διαπιστωθεί η εξάλειψη της ασθένειας,  - η αποκατάσταση του ζωικού κεφαλαίου να δύναται να γίνει μόνο με βοοειδή που προέρχονται από ζωικά κεφάλαια που θεωρούνται από τις αρμόδιες αρχές ως μη μολυσμένα από λεύκωση.   Άρθρο 26  Τα Κράτη Μέλη μεριμνούν ώστε:  1. μετά τη θανάτωση δια σφαγής των βοοειδών που αναφέρονται στο άρθρο 24 και πριν από κάθε ανασυγκρότηση του ζωικού κεφαλαίου τα υπόστεγα ή οι άλλοι χώροι όπου στεγάζονται τα ζώα και το σύνολο των δοχείων, εγκαταστάσεων και άλλων αντικειμένων που  χρησιμοποιούνται για τα ζώα να καθαρίζονται και απολυμαίνονται υπό επίσημο έλεγχο, σύμφωνα με τις οδηγίες που έχουν δοθεί από τον επίσημο κτηνίατρο- 2. τα μεταφορικά μέσα, τα δοχεία και τα εργαλεία να καθαρίζονται και απολυμαίνονται μετά από κάθε μεταφορά βοοειδών που προέρχονται από μολυσμένο ζωικό κεφάλαιο και υλών που προέρχονται από τα ζώα αυτά ή υλών και ουσιών που έχουν έλθει σε επαφή με τα  ζώα αυτά. Οι χώροι φορτώσεως των ζώων αυτών πρέπει να καθαρίζονται και να απολυμαίνονται μετά τη χρησιμοποίησή τους- 3. το απολυμαντικό που θα χρησιμοποιείται και οι διάφορες πυκνότητες αυτού να έχουν εγκριθεί επίσημα από την αρμοδία αρχή του εν λόγω Κράτους Μέλους.   Άρθρο 27  Τα Κράτη Μέλη μεριμνούν ώστε τα βοοειδή ζωικού κεφαλαίου που χαρακτηρίζεται ως μη ύποπτο να μην έλθουν σε επαφή με τα βοοειδή που προέρχονται από ζωικά κεφάλαια που είναι ύποπτα.   ΚΕΦΑΛΑΙΟ V Τελικές διατάξεις   Άρθρο 28  Πριν από τη λήξη της περιόδου των τριών ετών, που προβλέπεται στην οδηγία 77/391/ΕΟΚ, η Επιτροπή παρουσιάζει στο Συμβούλιο έκθεση περί της εφαρμογής των σχεδίων που προβλέπονται στην εν λόγω οδηγία η οποία συνοδεύεται, αν είναι αναγκαίο, με  προτάσεις προκειμένου να επιτευχθεί η εναρμόνιση των εθνικών διατάξεων περί προλήψεως.   Άρθρο 29  1. Η οδηγία 77/391/ΕΟΚ εφαρμόζεται από την 1η Ιανουαρίου 1978.  2. Τα Κράτη Μέλη θέτουν σε ισχύ τις νομοθετικές, κανονιστικές και διοικητικές διατάξεις, για την εφαρμογή των εθνικών σχεδίων επιταχύνσεως της εξαλείψεως που εγκρίνονται σύμφωνα με το άρθρο 9 παράγραφος 2 της οδηγίας 77/391/ΕΟΚ, κατά την ημερομηνία που  καθορίζεται από την Επιτροπή στην εγκριτική της απόφαση και προκειμένου περί σχεδίων που έχουν εγκριθεί κατά τη διάρκεια του έτους 1978, το αργότερο την 31η Δεκεμβρίου 1978.  3. Η διάρκεια πραγματοποιήσεως των τριών ετών που προβλέπεται στο άρθρο 6 παράγραφος 1 της οδηγίας 77/391/ΕΟΚ αρχίζει να προσμετράται, για κάθε Κράτος Μέλος, από την ημερομηνία που καθορίζεται από την Επιτροπή κατ' εφαρμογή της παραγράφου 2, δεδομένου  ότι η κοινοτική χρηματοδότηση περιορίζεται οπωσδήποτε στις σφαγές που διενεργούνται πριν από την 1η Ιανουαρίου 1982.  4. Το Συμβούλιο, ομόφωνα μετά από πρόταση της Επιτροπής, δύναται σε περίπτωση που η εφαρμογή του σχεδίου κατά την προβλεπόμενη ημερομηνία θα προσέκρουε, σε ορισμένα Κράτη Μέλη, επί καταφανών δυσκολιών, να μεταθέσει για τα Κράτη Μέλη αυτά κατά ένα έτος,  κατ' ανώτατο όριο, τις ημερομηνίες που αναφέρονται στις παραγράφους 2 και 3.   Άρθρο 30  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 13 Δεκεμβρίου 1977.  Για το Συμβούλιο Ο Πρόεδρος A. HUMBLET  (1) ΕΕ αριθ. Ν 145 της 13.6.1977, σ. 44.  (2) ΕΕ αριθ. 121 της 29.7.1964, σ. 1977/64.  (3) ΕΕ αριθ. Ν 26 της 31.1.1977, σ. 81.  (4)ΕΕ αριθ. Ν 15 της 19.1.1978, σ. 32.


Avis juridique important

|

31966L0403

Οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση  /* Κωδικοποιημένη έκδοση πρβλ. 374Υ0608(04) */

Επίσημη Εφημερίδα αριθ. 125 της 11/07/1966 σ. 2320 - 2326 Δανική ειδική έκδοση: Σειρά I Κεφάλαιο 1965-1966 σ. 0135  Αγγλική ειδική έκδοση: Σειρά I Κεφάλαιο 1965-1966 σ. 0154  Ελληνική ειδική έκδοση: Κεφάλαιο 03 τόμος 2 σ. 0014  Ισπανική ειδική έκδοση: Κεφάλαιο 03 τόμος 1 σ. 0196  Πορτογαλική ειδική έκδοση : Κεφάλαιο 03 τόμος 1 σ. 0196  Φινλανδική ειδική έκδοση: Κεφάλαιο 3 τόμος 1 σ. 0153  Σουηδική ειδική έκδοση: Κεφάλαιο 3 τόμος 1 σ. 0153

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Ιουνίου 1966 περί εμπορίας σπόρων γεωμήλων προς φύτευσηΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι η παραγωγή γεωμήλων κατέχει σημαντική θέση στη γεωργία της Ευρωπαϊκής Οικονομικής Κοινότητος- ότι τα ικανοποιητικά αποτελέσματα στην καλλιέργεια των γεωμήλων εξαρτώνται σε μεγάλο βαθμό από τη χρησιμοποιήση καταλλήλων σπόρων γεωμήλων- ότι για το σπόρο αυτόν, ορισμένα Κράτη Μέλη, έχουν από καιρό περιορίσει την εμπορία σπόρων γεωμήλων, σε σπόρους  γεωμήλων υψηλής ποιότητος- ότι έχουν επωφεληθεί από το αποτελέσμα των εργασιών συστηματικής φυτικής επιλογής, οι οποίες διενεργούνται από πολλές δεκαετίες ή έχουν καταλήξει στη δημιουργία ποικιλιών γεωμήλων επαρκώς σταθερών και ικανοποιητικώς  ομοιoμόρφων των οποίων τα χαρακτηριστικά επιτρέπουν την πρόβλεψη ουσιαστικών πλεονεκτημάτων για τις υπόψη χρησιμοποιήσεις- ότι μεγαλύτερη παραγωγικότητα στην καλλιέργεια των γεωμήλων μέσα στην Κοινότητα να επιτευχθεί με την εφαρμογή, από τα Κράτη Μέλη, ενιαίων, και όσο το δυνατό αυστηρών κανόνων σε ό,τι αφορά την επιλογή ποικιλιών που γίνονται αποδεκτές στην εμπορία,  ιδιαίτερα όσον αφορά την υγιεινή τους κατάσταση- ότι, εν τούτοις, ένας περιορισμός της εμπορίας ορισμένων ποικιλιών δικαιολογείται εφ' όσον υπάρχει συγχρόνως η εγγύηση για τον παραγωγό ότι θα πάρει σπόρους γεωμήλων αυτών των ποικιλιών- ότι για το λόγο αυτόν, ορισμένα Κράτη Μέλη εφαρμόζουν συστήματα πιστοποιήσεως που έχουν σαν αντικείμενο να εξασφαλίσουν με έναν επίσημο έλεγχο την ταυτότητα ή την καθαρότητα των ποικιλιών και την υγιεινή τους κατάσταση- ότι έγιναν εισηγήσεις μέσα στο πλαίσιο της Οικονομικής Επιτροπής, για την Ευρώπη οι οποίες αφορούν την τυποποίηση της εμπορικής ποιότητος των σπόρων γεωμήλων που κινείται στο διεθνές εμπόριο- ότι αυτές οι εισηγήσεις αναφέρονται ιδιαίτερα στην υγιεινή  αξία των απογόνων- ότι μπορούν συνεπώς να αποτελέσουν τις βάσεις ενός συστήματος ενιαίας πιστοποιήσεως μέσα στην Κοινότητα- ότι ένα τέτοιο σύστημα πρέπει να εφαρμόζεται τόσο στις συναλλαγές μεταξύ των Κρατών Μελών όσο και στην εμπορία στις εθνικές αγορές- ότι, κατά γενικό κανόνα, οι σπόροι γεωμήλων πρέπει να μπορούν να τίθενται σε εμπορία μόνο αν έχουν επίσημα εξετασθεί και πιστοποιηθεί σύμφωνα με τους κανόνες πιστοποιήσεως ως βασικοί σπόροι γεωμήλων ή πιστοποιημένοι σπόροι γεωμήλων- ότι η εκλογή των  τεχνικών όρων "βασικοί σπόροι γεωμήλων" ή "πιστοποιημένοι σπόροι γεωμήλων" στηρίζεται στη διεθνή ορολογία που ήδη υπάρχει- ότι οι σπόροι γεωμήλων που δεν αποτελούν αντικείμενο εμπορίας πρέπει να αποκλείονται από το πεδίον εφαρμογής των κοινοτικών κανόνων λόγω της μικρής οικονομικής σπουδαιότητός τους- ότι δεν πρέπει να θιγεί το δικαίωμα των Κρατών Μελών να τους υποβάλλουν  σε ειδικές προδιαγραφές- ότι πρέπει να μην εφαρμόζονται οι κοινοτικοί κανόνες στους σπόρους γεωμήλων για τους οποίους έχει αποδειχθεί ότι προορίζονται για τρίτες χώρες.  ότι, για να βελτιωθεί όχι μόνο η γενετική αξία και η υγιεινή κατάσταση των σπόρων γεωμήλων μέσα στην Κοινότητα αλλά και η εξωτερική ποιότητα αυτών, πρέπει να προβλεφθούν όρια ανοχής σχετικά με τις ξένες ύλες τα ελαττώματα ή τις ασθένεις των σπόρων  γεωμήλων- ότι, για να εξασφαλισθεί η ταυτότητα των σπόρων γεωμήλων, πρέπει να θεσπισθούν κοινοτικοί κανόνες για τη συσκευασία, το σφράγισμα και τη σήμανση- ότι για το σκοπό αυτόν οι ετικέττες πρέπει να φέρουν τις αναγκαίες ενδείξεις για τη διεξαγωγή του επισήμου  ελέγχου καθώς και την πληροφόρηση του γεωργού και να καθιστούν φανερό τον κοινοτικό χαρακτήρα της πιστοποιήσεως- ότι, για να εξασφαλισθεί κατά την εμπορία η τήρηση τόσο των όρων περί της ποιότητος των σπόρων γεωμήλων όσο και των διατάξεων που εξασφαλίζουν την ταυτότητά τους, τα Κράτη Μέλη πρέπει να προβλέψουν κατάλληλες διατάξεις ελέγχου- ότι οι σπόροι γεωμήλων που ανταποκρίνονται σ' αυτούς τους όρους δεν πρέπει να υπόκεινται, με την επιφύλαξη του άρθρου 36 της συνθήκης, παρά μόνο σε περιορισμούς εμπορίας που προβλέπονται από τους κοινοτικούς κανόνες όσον αφορά τα όρια ανοχής σχετικά με  την παρουσία ασθενειών, βλαβερών οργανισμών ή των φορέων τους- ότι αρμόζει σε πρώτη φάση, μέχρι της συντάξεως ενός καταλόγου ποικιλιών, οι περιορισμοί αυτοί να περιλαμβάνουν κυρίως το δικαίωμα των Κρατών Μελών να περιορίσουν την εμπορία των σπόρων, σε αυτή των ποικιλιών που έχουν καλλιεργητική αξία ή χρησιμότητα  για το έδαφός τους- ότι πρέπει να προβλεφθεί πως οι σπόροι γεωμήλων που συγκομίζονται στις τρίτες χώρες δεν μπορούν να αποτελούν αντικείμενο εμπορίας μέσα στην Κοινότητα παρά αν προσφέρουν τις ίδιες εγγυήσεις με τους σπόρους γεωμήλων που πιστοποιήθηκαν επίσημα μέσα στην  Κοινότητα ή είναι σύμφωνοι με τους κοινοτικούς κανόνες- ότι για περιόδους που ο εφοδιασμός με πιστοποιημένους σπόρους διαφόρων κατηγοριών αντιμετωπίζει δυσκολίες πρέπει να γίνονται αποδεκτοί προσωρινώς σπόροι που υπόκεινται σε μειωμένες απαιτήσεις- ότι για να υπάρχει εγγύηση ότι οι σπόροι γεωμήλων που πιστοποιούνται μέσα στην Κοινότητα ανταποκρίνονται προς τις προβλεπόμενες προϋπόθεσεις ή για να υπάρχουν δυνατότητες συγκρίσεως στο μέλλον μεταξύ αυτών των σπόρων γεωμήλων και των σπόρων που  προέρχονται από τρίτες χώρες, επιβάλλεται η εγκατάσταση στα Κράτη Μέλη κοινοτικών συγκριτικών αγορών για να επιτραπεί ένας ετήσιος έλεγχος των σπόρων της κατηγορίας "πιστοποιημένοι σπόροι"- ότι τα Κράτη Μέλη πρέπει να είναι εξουσιοδοτημένα να απαγορεύουν την εμπορία όλων ή μερικών ποικιλιών σπόρων, γεωμήλων προερχομένων από άλλα Κράτη Μέλη,όταν οι συγκριτικές εξετάσεις δεν κατέληξαν σε ικανοποιητικά αποτελέσματα κατά τη διάρκεια ορισμένων  ετών- ότι πρέπει να ανατεθεί στην Επιτροπή η φροντίδα λήψεως ορισμένων μέτρων εφαρμογής- ότι για να διευκολυνθεί η εφαρμογή των προτεινομένων μέτρων πρέπει να προβλεφθεί μια διαδικασία που δημιουργεί στενή συνεργασία μεταξύ των Κρατών Μελών και της Επιτροπής  στο πλαίσιο της Μόνιμης Επιτροπής των Σπόρων προς Σπορά ή των Γεωργικών Δενδροκηπευτικών ή Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά τους σπόρους γεωμήλων προς φύτευση που τίθενται σε εμπορία στο εσωτερικό της Κοινότητος.   Άρθρο 2  Κατά την έννοια της παρούσας οδηγίας, νοούνται ως:  Α. Βασικοί σπόροι: οι κόνδυλοι γεωμήλων α) οι οποίοι παρήχθησαν σύμφωνα με τους κανόνες της συντηρητικής επιλογής όσον αφορά την ποικιλία και τη φυτοϋγιεινή κατάσταση- β) οι οποίοι προβλέπονται κυρίως για την παραγωγή πιστοποιημένων σπόρων- γ) οι οποίοι ανταποκρίνονται στις ελάχιστες προϋποθέσεις τις προβλεπόμενες στα παραρτήματα I και II για τους βασικούς σπόρους- και δ) για τους οποίους διαπιστώθηκε μετά από επίσημο έλεγχο ότι ετηρήθησαν οι προαναφερθείσες ελάχιστες προϋποθέσεις.  Β. Πιστοποιημένοι σπόροι: οι κόνδυλοι γεωμήλων α) οι οποίο προέρχονται απ' ευθείας από βασικούς ή πιστοποιημένους σπόρους ή μιας ορισμένης ποικιλίας- β) οι οποίοι προβλέπονται για παραγωγή γεωμήλων εκτός εκείνης των σπόρων γεωμήλων- γ) οι οποίοι ανταποκρίνονται στις ελάχιστες προϋποθέσεις που προβλέπονται στα παραρτήματα I και II για τους πιστοποιημένους σπόρους γεωμήλων- και δ) για τους οποίους διαπιστώθηκε μετά από επίσημη εξέταση ότι ετηρήθησαν οι προαναφερθείσες ελάχιστες προϋποθέσεις.  Γ. Επίσημες διατάξεις: οι διατάξεις που θεσπίζονται α) από τις αρχές ενός κράτους, ή β) υπό την ευθύνη ενός κράτους, από νομικά πρόσωπα δημοσίου ή ιδιωτικού δικαίου ή,  γ) για βοηθητικές δραστηριότητες επίσης υπό τον έλεγχο ενός κράτους από φυσικά πρόσωπα που έχουν δώσει ειδικό όρκο,  υπό τον όρο ότι τα στις παραγράφους β) και γ) αναφερθέντα πρόσωπα δεν αποκομίζουν ιδαίτερο όφελος εκ του αποτελέσματος των διατάξεων αυτών.   Άρθρο 3  1. Τα Κράτη Μέλη ορίζουν ότι οι σπόροι γεωμήλων δεν δύναται να τεθούν προς εμπορίαν παρά μόνο εφ'όσον πιστοποιήθηκαν επίσημα ως "βασικοί σπόροι" ή "πιστοποιημένοι σπόροι" και εφ' όσον ανταποκρίνταοναι στις ελάχιστες προϋποθέσεις που  προβλέπονται στα παραρτήματα I και II. Τα Κράτη Μέλη προβλέπουν ότι σπόροι μη ανταποκρινόμενοι, κατά την εμπορία, στις ελάχιστες προϋποθέσεις που προβλέπονται στο παράρτημα II, δύναται ν' αποτελέσουν αντικείμενο διαλογής. Οι μη αποκλεισθέντες σπόροι  υποβάλλονται εν συνεχεία σε νέα επίσημη εξέταση.  2. Τα Κράτη Μέλη δύνανται:  Α. Να υποδιαιρέσουν τις κατηγορίες των σπόρων που προβλέπονται στο άρθρο 2 σε κλάσεις ανταποκρινόμενες σε διαφορετικές προϋποθέσεις.  Β. Να προβλέψουν παρεκκλίσεις στις διατάξεις της παραγράφου 1 πρώτη φάση:  α) για σπόρους επιλογής γενεών προγενεστέρων των βασικών σπόρων- β) για δοκιμές ή για επιστημονικούς σκοπούς- γ) για εργασίες επιλογής.   Άρθρο 4  Τα Κράτη Μέλη δύναται αν ορίζουν, όσον αφορά τις ελάχιστες προϋποθέσεις που προβλέπονται στα παραρτήματα I και II, συμπληρωματικές ή αυστηρότερες προϋποθέσεις για την πιστοποίηση της ίδιας παραγωγής τους.   Άρθρο 5  1. Κάθε Κράτος Μέλος συντάσσει έναν κατάλογο των ποικιλιών γεωμήλων που έγιναν επίσημα αποδεκτές για πιστοποίηση εντός του εδάφους του- ό κατάλογος δείχνει τα κύρια μορφολογικά ή φυσιολογικά χαρακτηριστικά που επιφέρουν την διάκριση των  ποικιλιών μεταξύ τους.  2. Οι ποικιλίες που γίνονται αποδεκτές ελέγχονται επίσημα. Αν διαπιστώνεται ότι μία από τις προϋποθέσεις της αποδοχής για πιστοποιήση δεν τηρείται πλέον, η αποδοχή ανακαλείται και η ποικιλία διαγράφεται από τον κατάλογο.  3. Αυτοί οι κατάλογοι καθώς και οι διάφορες τροποποιήσεις τους κοινοποιούνται αμέσως στην Επιτροπή η οποία τις ανακοινώνει στα άλλα Κράτη Μέλη.   Άρθρο 6  Τα Κράτη Μέλη ορίζουν ότι σπόροι γεωμήλων δεν δύνανται να τεθούν σε εμπορία εφ' όσον έχουν υποστεί επεξεργασία με προϊόντα που εμποδίζουν τη βλαστική ικανότητα.   Άρθρο 7  1. Τα Κράτη Μέλη ορίζουν ότι σπόροι γεωμήλων δεν δύναται να τεθούν σε εμπορία παρά μόνο εφ' όσον έχουν τέτοιο ελάχιστο διαμέτρημα ώστε να μην μπορούν να περάσουν από κόσκινο με τετράγωνες οπές πλευράς 28 χιλ. Για τις ποικιλίες που έχουν κατά  μέσον όρο μήκος τουλάχιστον ίσο με το διπλάσιο του μεγαλυτέρου πλάτους, οι τετράγωνες οπές δεν πρέπει να είναι μικρότερες των 25x25 χιλ. Όσον αφορά τους κονδύλους που είναι πολύ μεγάλοι ώστε να περάσουν από τετράγωνες οπές 35 χιλ. τα ανώτερα και  κατώτερα όρια του διαμετρήματος εκφράζονται σε πολλαπλάσια του 5. Η ανωτάτη διαφορά διαμετρήματος μεταξύ των πλευρών δύο τετραγώνων οπών δεν πρέπει να υπερβαίνει τα 20 mm.  2. Μία σπορομερίς δεν περιέχει πλέον των 3% σε βάρος κονδύλους διαμετρήματος κατωτέρου του ελαχίστου, ούτε πλέον των 3% σε βάρος κονδύλους διαμετρήματος ανωτέρου του ανωτάτου υποδεικνυομένου.  3. Τα Κράτη Μέλη δύνανται, όσον αφορά τους σπόρους γεωμήλων της εγχωρίας παραγωγής, να περιορίζουν πιο αυστηρά τη διαφορά μεταξύ του ελαχίστου και μεγίστου διαμετρήματος των κονδύλων μιας σπορομερίδος.   Άρθρο 8  1. Τα Κράτη Μέλη ορίζουν ότι οι βασικοί και οι πιστοποιημένοι σπόροι δεν δύνανται αν τεθούν σε εμπορία παρά μόνο σε σπορομερίδες επαρκώς ομοιογενείς και σε σφραγισμένες συσκευασίες ή δοχεία. Αυτές πρέπει να είναι σφραγισμένες και εφοδιασμένες  σύμφωνα με τις διατάξεις των άρθρων 9 και 10, με σύστημα σφραγίσεως και σημάνσεως. Οι συσκευασίες πρέπει να είναι καινουργείς. Τα δοχεία πρέπει να είναι καθαρά.  2. Τα Κράτη Μελη δύνανται να προβλέπουν, για την εμπορία μικρών ποσοτήτων στον τελευταίο καταναλωτή, παρεκκλίσεις των διατάξεων της παραγράφου 1 όσον αφορά τη συσκευασία, το σύστημα σφραγίσεως ως και τη σήμανση.   Άρθρο 9  1. Τα Κράτη Μέλη ορίζουν ότι οι συσκευασίες βασικών και πιστοποιημένων σπόρων, σφραγίζονται επίσημα σε τρόπο ώστε, κατά το άνοιγμα της συσκευασίας, το σύστημα σφραγίσεως να καταστρέφεται και να μην δύναται να επανατοθετηθεί.  2. Μία ή περισσότερες νέες σφραγίσεις δεν δύναται να γίνουν παρά μόνο επίσημα. Στην περίπτωση αυτή γίνεται επίσης μνεία, στην προβλεπόμενη από το άρθρο 10 παράγραφος 1, ετικέττα της τελευταίας νέας σφραγίσεως της ημερομηνίας της και της υπηρεσίας που  την πραγματοποίησε.   Άρθρο 10  1. Τα Κράτη Μέλη ορίζουν όπως οι συσκευασίες των βασικών και πιστοποιημένων σπόρων:  α) εφοδιάζονται εξωτερικώς με επίσημη ετικέττα σύμφωνα με το παράρτημα III, συντεταγμένη σε μία από τις επίσημες γλώσσες της Κοινότητος. Η ετικέτττα στερεώνεται με ένα σύστημα επισήμου σφραγίσεως. Το χρώμα της ετικέττας είναι λευκό για τους βασικούς  σπόρους και μπλέ για τους πιστοποιημένους σπόρους. Στις συναλλαγές μεταξύ των Κρατών Μελών, η ετικέττα δεικνύει την ημερομηνία της επισήμου σφραγίσεως- β) περιέχουν, εσωτερικά, επίσημη σημείωση, του ιδίου με την ετικέττα χρώματος, που αναγράφει τις ενδείξεις που προβλέπονται στο παράρτημα III για την ετικέττα.  2. Τα Κράτη Μέλη δύνανται:  α) να ορίζουν ότι η ετικέττα πρέπει να αναφέρει σε όλες τις περιπτώσεις την ημερομηνία της επισήμου σφραγίσεως- β) να αποδέχονται όπως οι οριζόμενες ενδείξεις για την ετικέττα να είναι τυπωμένες ανεξίτηλα επί της συσκευασίας σε αντικατάσταση τους εις την παράγραφο 1β) προβλεπομένου επισήμου σημειώματος- γ) να προβλέπουν παρεκκλίσεις των διατάξεων της παραγράφου 1 για τις μικρές συσκευασίες.   Άρθρο 11  Δεν θίγεται το δικαίωμα των Κρατών Μελών να ορίζουν όπως οι συσκευασίες και τα δοχεία βασικών ή πιστοποιημένων σπόρων, εθνικής παραγωγής ή εισαγομένων εφοδιάζονται, εν όψει της εμπορίας των στην επικράτειά τους, με ετικέττα του προμηθευτού.   Άρθρο 12  Τα Κράτη Μέλη ορίζουν όπως κάθε χημική κατεργασία των βασικών ή πιστοποιημένων σπόρων αναγράφεται επί της επισήμου ετικέττας είτε επί της ετικέττας του προμηθευτού, ως επίσης επί της συσκευασίας ή στο εσωτερικό της ή επί του δοχείου.   Άρθρο 13  1. Τα Κράτη Μέλη φροντίζουν όπως οι βασικοί και οι πιστοποιημένοι σπόροι που πιστοποιήθηκαν επίσημα και των οποίων η συσκευασία σφραγίσθηκε και εσημάνθηκε επίσημα, σύμφωνα με τις διατάξεις της παρούσας οδηγίας, μη υπόκεινται παρά μόνο σε  περιορισμούς εμπορίας που προβλέπονται υπό της παρούσας οδηγίας, όσον αφορά τα χαρακτηριστικά των, τις διατάξεις εξετάσεως, τη σήμανση και τη σφράγιση.  2. Η Επιτροπή επιτρέπει, σύμφωνα με την προβλεπομένη στο άρθρο 19 διαδικασία, για την εμπορία σπόρων γεωμήλων στο σύνολο ή σε τμήματα της επικρατείας ενός ή περισσοτέρων Κρατών Μελών, όπως θεσπίζονται αυστηρότερες διατάξεις από τις προβλεπόμενες στο  παράρτημα I εναντίον ορισμένων ιώσεων που δεν υπάρχουν στις περιοχές αυτές ή που φαίνονται ιδιαιτέρως βλαβερές για τις καλλιέργειες αυτών των περιοχών. Σε περίπτωση επικειμένης απειλής εισαγωγής ή διαδόσεως τέτοιων οι διατάξεις δύνανται να θεσπισθούν  υπό του ενδιαφερομένου Κράτους Μέλους άμα τη καταθέσει της αιτήσεως του μέχρι της οριστικής λήψεως αποφάσεως υπό της Επιτροπής ως προς το ζήτημα τούτο.  3. Τα Κράτη Μέλη δύνανται να περιορίσουν, την εμπορία των σπόρων γεωμήλων των ποικιλιών των εγγεγραμμένων στον εθνικό καταλόγο που θεμελιώνεται επί της καλλιεργητικής αξίας και της αξίας χρησιμότητος για την επικράτεια των μέχρις ότου δυνηθεί να τεθεί  σε εφαρμογή κοινός κατάλογος των ποικιλιών. Η εφαρμογή αυτή θα πρέπει να γίνει το αργότερο την 1η Ιανουαρίου 1970. Οι προϋποθέσεις εγγραφής στον κατάλογο αυτόν, για τις ποικιλίες που προέρχονται απο άλλα Κράτη Μέλη, είναι οι ίδιες με τις προϋποθέσεις  εγγραφής των εθνικών ποικιλιών.   Άρθρο 14  1. Τα Κράτη Μέλη δύνανται ν' απαγορεύσουν εν όλω ή εν μέρει, την εμπορία σπόρων γεωμήλων που συγκομίζονται σε άλλο Κράτος Μέλος, εφ' όσον τα αποτελέσματα των συγκριτικών κοινοτικών δοκιμών, επί τρία συνεχή έτη, δειγμάτων επισήμως ληφθέντων  σπόρων βασικών ή πιστοποιημένων που συγκομίσθηκαν σ' αυτό το Κράτος Μέλος δεν συμφωνούν με τις ελάχιστες προϋποθέσεις που προβλέπονται στο μέρος I παρ. 1 γ) 2 γ) 3 και 4.  2. Τα ληφθέντα μέτρα για την εφαρμογή των διατάξεων της παραγράφου 1 ακυρώνονται μόλις διαπιστωθεί με αρκετή βεβαιότητα ότι οι βασικοί και οι πιστοποιημένοι σπόροι οι συλλεγέντες στο εν λόγω Κράτος Μέλος θα ανταποκρίνονται μελλοντικώς στις ελάχιστες  προϋποθέσεις που αναφέρονται στην παράγραφο 1.  3. Πριν ληφθούν τα προβλεπόμενα στην παράγραφο 1 μέτρα, ζητείται η αιτιολογημένη γνώμη της επιτροπής που αναφέρεται στο άρθρο 19. Γίνεται επίσης προσφυγή στη γνώμη αυτή όταν ένα Κράτος Μέλος αρνείται να ακυρώσει ληφθέν μέτρο κατ' εφαρμογή της παραγράφου  1, μολονότι φαίνεται επιβεβλημένη η ακύρωση κατ' εφαρμογή της παραγράφου 2.  4. Η Επιτροπή θεσπίζει, σύμφωνα με την προβλεπομένη στο άρθρο 19 διαδικασία, τις αναγκαίες διατάξεις για την εκτέλεση των συγκριτικών δοκιμών. Σπόροι γεωμήλων που έχουν συλλεγεί σε τρίτες χώρες δύνανται να συμπεριληφθούν στις συγκριτικές δοκιμές.   Άρθρο 15  1. Με πρόταση της Επιτροπής, το Συμβούλιο εκδίδον απόφαση με ειδική πλειοψηφία, διαπιστώνει εάν σπόροι γεωμήλων, που συλλέγονται σε τρίτη χώρα και οι οποίοι παρέχουν τις αυτές εγγυήσεις ως προς τα χαρακτηριστικά τους καθώς και ως προς τις  θεσπισθείσες διατάξεις για την εξέτασή τους, για τη βεβαίωση της ταυτότητός τους, για τη σήμανση και τον έλεγχό τους, είναι ως προς τούτο ισοδύναμοι προς τους βασικούς ή πιστοποιημένους σπόρους που συλλέγονται στο εσωτερικό της Κοινότητος και σύμφωνοι  προς τις διατάξεις της παρούσας οδηγίας.  2. Μέχρις ότου αποφανθεί το Συμβούλιο, σύμφωνα με τις διατάξεις της παραγράφου 1, τα Κράτη Μέλη δύνανται να προβαίνουν μόνα τους στις διαπιστώσεις που προβλέπονται στην προαναφερθείσα παράγραφο. Το δικαίωμα τούτο εκπνέει την 1η Ιουλίου 1975.   Άρθρο 16  1. Για την εξάλειψη παροδικών δυσκολιών γενικού εφοδιασμού σε βασικούς ή πιστοποιημένους σπόρους που παρουσιάζονται σ'ένα τουλάχιστο Κράτος Μέλος και που είναι ανυπέρβλητοι στο εσωτερικό της Κοινότητος, ένα ή περισσότερα Κράτη Μέλη δύνανται να  εξουσιοδοτηθούν, σύμφωνα με την προβλεπομένη στο άρθρο 19 διαδικασία όπως αποδεχθούν την εμπορία, για καθορισμένη περίοδο σπόρων κατηγορίας που υπόκεινται σε μειωμένες απαιτήσεις.  2. Η επίσημη ετικέττα είναι χρώματος σκούρου κίτρινου για την κατηγορία αυτή. Η ετικέττα δεικνύει πάντοτε ότι πρόκειται περί σπόρων γεωμήλων κατηγορίας που υπόκεινται σε μειωμένες απαιτήσεις.   Άρθρο 17  Η παρούσα οδηγία δεν εφαρμόζεται στους σπόρους γεωμήλων που αποδεδειγμένα προορίζονται για εξαγωγή στις τρίτες χώρες.   Άρθρο 18  Τα Κράτη Μέλη θεσπίζουν όλες τις κατάλληλες διατάξεις που επιτρέπουν κατά τη διάρκεια της εμπορίας την πραγματοποίηση, τουλάχιστο με δειγματοληψία, επισήμου ελέγχου των σπόρων γεωμήλων σε ό,τι αφορά την τήρηση των κανόνων που προβλέπονται από  την παρούσα οδηγία.   Άρθρο 19  1. Στις περιπτώσεις κατά τις οποίες γίνεται αναφορά στη διαδικασία που καθορίζεται στο παρόν άρθρο, η Διαρκής Επιτροπή των Σπόρων προς Σπορά των Γεωργικών Δενδροκηπευτικών ή Δασικών Φυτών προς Φύτευση, που συνιστάται με την απόφαση του  Συμβουλίου της 14ης Ιουνίου 1966(2), ονομαζομένη κατωτέρω "η επιτροπή" συγκαλείται υπό του προέδρου της, ή με πρωτοβουλία του ή κατόπιν αιτήσεως του αντιπροσώπου ενός Κράτους Μέλους.  2. Στο πλαίσιο της επιτροπής, οι ψήφοι των Κρατών Μελών σταθμίζονται όπως προβλέπεται στο άρθρο 148 παράγραφος 2 της συνθήκης. Ο πρόεδρος δεν λαμβάνει μέρος στην ψηφοφορία.  3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή εκφράζει τη γνώμη της επί των μέτρων αυτών, εντός προθεσμίας που δύναται να ορίσει ο πρόεδρος ανάλογα με το επείγον των θεμάτων που υποβάλονται προς εξέταση.  Αποφασίζει με πλειοψηφία 12 ψήφων.  4. Η Επιτροπή θεσπίζει μέτρα που εφαρμόζονται αμέσως. Εν τούτοις, εφ' όσον δεν είναι σύμφωνα με τη γνώμη της επιτροπής, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή δύναται ν' αναβάλει το πολύ για  ένα μήνα από την ανακοίνωση αυτή, την εφαρμογή των μέτρων που έχουν αποφασισθεί από αυτήν.  Το Συμβούλιο, εκδίδον απόφαση με ειδική πλειοψηφία, δύναται να αποφασίσει διαφορετικά σε χρονικό διάστημα ενός μηνός.   Άρθρο 20  Με την επιφύλαξη των προβλεπομένων στα παραρτήματα I και II ανοχών ως προς την παρουσία ασθενειών, βλαβερών οργανισμών ή των φορέων των, η παρούσα οδηγία δεν θίγει τις διατάξεις των εθνικών νομοθεσιών που αιτιολογούνται από λόγους προσταστίας  της υγείας και της ζωής των ατόμων και των ζώων ή προφυλάξεως των φυτών ή προστασίας της βιομηχανικής ή εμπορικής ιδιοκτησίας.   Άρθρο 21  Τα Κράτη Μέλη θέτουν σε ισχύ, την 1η Ιουλίου 1968 το αργότερο, τις αναγκαίες νομοθετικές, κανονιστικές και διοικητικές διατάξεις για συμμόρφωση στις διατάξεις του άρθρου 13 παράγραφος 1 και την 1η Ιουλίου 1969 το αργότερο, τις αναγκαίες  διατάξεις για συμμόρφωση στις άλλες διατάξεις της παρούσας οδηγίας και των παραρτημάτων της. Περί αυτού πληροφορούν αμέσως την Επιτροπή.   Άρθρο 22  Τα Κράτη Μέλη είναι παραλήπτες της παρούσας οδηγίας.  Έγινε στις Βρυξέλλες, στις 14 Ιουνίου 1966.  Για το Συμβούλιο Ο Πρόεδρος P. WERNER  (1) ΕΕ αριθ. 109 της 9.7.1964, σ. 1770/64.  (2) EΕ αριθ. 125 της 11.7.1966, σ. 2289/66.      ΠΑΡΑΡΤΗΜΑ I   Ελάχιστες προϋποθέσεις τις οποίες πρέπει να ικανοποιούν οι σπόροι γεωμήλων  1. Οι βασικοί σπόροι γεωμήλων πρέπει να ανταποκρίνονται στις ακόλουθες προϋποθέσεις:  α) Κατά τον επίσημο καλλιεργητικό έλεγχο προς της συγκομιδής, το ποσοστό σε αριθμό φυτών προσβληθέντων υπό μελανώσεως δεν υπερβαίνει το 2%- β) Στους απ' ευθείας απογόνους, το ποσοστό σε αριθμό φυτών που δεν είναι σύμφωνο με την ποικιλία δεν υπερβαίνει το 0,25% και των φυτών ξένων ποικιλιών δεν υπερβαίνει το 0,1%- γ) Στους απ' ευθείας απογόγους το ποσοστό σε αριθμό φυτών που παρουσιάζουν συμπτώματα ελαφρών ή σοβαρών ιώσεων δεν υπερβαίνει το 4%.  2. Οι πιστοποιημένοι σπόροι ανταποκρίνονται στις ακόλουθες προϋποθέσεις:  α) Κατά την επίσημο καλλιεργητικό έλεγχο, το ποσοστό σε αριθμό φυτών προσβεβλημένων από μελάνωση δεν υπερβαίνει το 4%- β) Στους απ' ευθείας απογόνους, το ποσοστό σε αριθμό φυτών που δεν είναι σύμφωνο με την ποικιλία δεν υπερβαίνει το 0,5% και των φυτών ξένων ποικιλιών δεν υπερβαίνει το 0,2%- γ) Στους απ' ευθείας απογόνους, το ποσοστό φυτών που παρουσιάζουν συμπτώματα σοβαρών ιώσεων δεν υπερβαίνει το 10%. Δεν λαμβάνοναι υπόψη οι ελαφρές προσβολές από Μωσαϊκό, δηλαδή απλοί αποχρωματισμοί άνευ παραμορφώσεως του φυλλώματος.  3. Κατά την εκτίμηση των απογόνων μιας ποικιλίας που έχει προσβληθεί από χρόνια ίωση, δεν λαμβάνονται υπόψη ελαφρά συμπτώματα προκληθέντα από τον εν λόγω ιό.  4. Οι προβλεπόμενες ανοχές στα σημεία 1γ), 2γ) και 3 δεν εφαρμόζονται παρά μόνο τις ιώσεις που προκαλούνται από τους διαδεδομένους στην Ευρώπη ιούς.       ΠΑΡΑΡΤΗΜΑ II   Ελάχιστες προϋποθέσεις ποιότητος των μερίδων των σπόρων γεωμήλων    Ανοχές όσον αφορά τις ακόλουθες προσμίξεις, ελαττώματα και ασθένειες των σπόρων γεωμήλων:  "" ID="1">1. Παρουσία χώματος και ξένων σωμάτων> ID="2">2% του βάρους"> ID="1">2. Ξηρά και υγρά σήψη, εφ' όσον δεν έχουν προσβληθεί από τους Synchytrium  endobioticum, Corynebacterium sepedonicum ή Pseudomonas solanacearum> ID="2">1% του βάρους"> ID="1">3. Εξωτερικά ελαττώματα (πχ.: παραμορφωμένοι ή τραυματισμένοι κόνδυλοι)> ID="2">3% του βάρους"> ID="1">4. Ακτινομύκωση: κόνδυλοι προσβεβλημένοι επί  επιφανείας μεγαλυτέρας του ενός τρίτου> ID="2">5% του βάρους"> ID="1">Συνολική ανοχή για τα σημεία 2 έως 4> ID="2">6% του βάρους">      ΠΑΡΑΡΤΗΜΑ III   Ετικέττα  Α. Οριζόμενες ενδείξεις:  1. "Σπόροι γεωμήλων πιστοποιημένοι σύμφωνα με τις προδιαγραφές της ΕΟΚ" 2. Υπηρεσία πιστοποιήσεως και Κράτος Μέλος 3. Αριθμός αναγνωρίσεως του παραγωγού ή σχετικός αριθμός σπορομερίδος 4. Ποικιλία 5. Χώρα παραγωγής 6. Κατηγορία και τυχόν κλάση 7. Διαμέτρημα 8. Δηλωμένο καθαρό βάρος 9. Έτος συγκομιδής Β. Ελάχιστες διαστάσεις 110mmx 67mm      ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Ιουνίου 1966 περί της εμπορίας του δασικού πολλαπλασιαστικού υλικού  ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι τα δάση καλύπτουν 21,6% του εδάφους της Ευρωπαϊκής Οικονομικής Κοινότητος και ότι τόσο η ανανέωση των δασών αυτών όσο και η πραγματοποίηση αναδασώσεων απαιτούν ηυξημένες ποσότητες δασικού πολλαπλασιαστικόυ υλικού- ότι η έρευνα στον τομέα της δασικής επιλογής καταδεικνύει την ανάγκη χρησιμοποιήσεως πολλαπλασιαστικού υλικού υψηλής γενετικής ποιότητος, για να αυξηθεί κατά τρόπον ουσιώδη η παραγωγή των δασών και να βελτιωθούν έτσι οι όροι αποδοτικότητος του εδάφους- ότι, επί πλέον, ορισμένα Κράτη μέλη εφαρμόζουν από μερικά έτη ρυθμίσεις που βασίζονται στις αρχές αυτές- ότι οι διαφορές μεταξύ των ρυθμίσεων αυτών αποτελούν εμπόδιο στις συναλλαγές μεταξύ των Κρατών μελών- ότι είναι προς το συμφέρον όλων των Κρατών  μελών να θεσπισθούν κοινοτικοί κανόνες που περιέχουν όσο το δυνατόν υψηλότερες απαιτήσεις- ότι πρέπει οι κανόνες αυτοί να ισχύουν στην εμπορία τόσο μεταξύ των Κρατών μελών όσο και στις εθνικές αγορές- ότι μία τέτοια ρύθμιση πρέπει να λαμβάνει υπόψη τις πρακτικές ανάγκες και να περιορίζει το αντικείμενό της στα δασικά γένη και είδη, τα οποία παίζουν σημαντικό ρόλο στις αναδασώσεις που αποσκοπούν στην παραγωγή ξύλου- ότι στην παρούσα κατάσταση της δασικής τεχνικής, οι γενετικοί χαρακτήρες σημαίνουν την κληρονομική καταβολή του πολλαπλασιαστικού υλικού σε αντίθεση προς τα εξωτερικά χαρακτηριστικά του υλικού αυτού- ότι τα προβλήματα τα σχετικά με τα εξωτερικά αυτά  χαρακτηριστικά αποτελούν επί του παρόντος το αντικείμενο μελέτης που δεν έχει ακόμη ολοκληρωθεί- ότι συνεπώς η κοινοτική ρύθμιση πρέπει να περιορίζεται προς το παρόν στους γενετικούς χαρακτήρες του πολλαπλασιαστικού υλικού- ότι ως προς το κοινοτικό πολλαπλασιαστικό υλικό, η αποδοχή των υλικών βάσεως και, κατά συνέπεια, η οροθέτηση των περιοχών προελεύσεως συνιστούν τη βάση για την επιλογή- ότι τα Κράτη μέλη πρέπει να εφαρμόζουν όμοιους κανόνες που συνεπάγονται όσο το  δυνατόν υψηλότερες απαιτήσεις για την αποδοχή των υλικών βάσεως- ότι μόνο το πολλαπλασιαστικό υλικό που προέρχεται από τα εν λόγω υλικά βάσεως δύναται να αποτελέσει αντικείμενο εμπορίας- ότι τα Κράτη μέλη πρέπει να συντάξουν πίνακα των περιοχών προελεύσεως, ο οποίος θα ορίζει επακριβώς εφ' όσον είναι γνωστή, την καταγωγή των υλικών βάσεως- ότι το αναπαραγωγικό υλικό που δεν αποτελεί αντικείμενο εμπορίας πρέπει, λόγω της μικρής οικονομικής σημασίας του να μην αποτελεί αντικείμενο κοινοτικής ρυθμίσεως- ότι δεν πρέπει να θίγεται το δικαίωμα των Κρατών μελών να υποβάλλουν το πολλαπλασιαστικό  αυτό υλικό σε ειδικές προδιαγραφές- ότι πρέπει να επιτρέπονται ορισμένες παρεκκλίσεις για το πολλαπλασιαστικό υλικό που προορίζεται για εξαγωγή ή επανεξαγωγή προς τρίτες χώρες- ότι, εκτός της γενετικής αξίας, πρέπει να εξασφαλίζεται η ταυτότης του πολλαπλασιαστικού υλικού που προορίζεται για εμπορία ή αποτελεί αντικείμενο εμπορίας- ότι πρέπει να παραχωρείται άδεια στα Κράτη μέλη να απαιτούν να συνοδεύεται το πολλαπλασιαστικό υλικό που εισάγεται στο έδαφός τους από επίσημο πιστοποιητικό, ότι για να εξασφαλισθεί ότι πληρούνται κατά την εμπορία, οι απαιτήσεις οι σχετικές με την  γενετική αξία και με τις διατάξεις για την εξασφάλιση της ταυτότητος, τα Κράτη μέλη πρέπει να προβλέπουν κατάλληλες διατάξεις ελέγχου- ότι το πολλαπλασιαστικό υλικό που ανταποκρίνεται στις απαιτήσεις αυτές δύναται να υπόκειται μόνο σε εμπορικούς περιορισμούς που προβλέπονται από τους κοινοτικούς κανόνες- ότι οι περιορισμοί αυτοί αφορούν ιδίως το δικαίωμα των Κρατών μελών να αποκλείουν  από την εμπορία το πολλαπλασιαστικό υλικό που είναι ακατάλληλο για χρήση στο έδαφός τους- ότι το πολλαπλασιαστικό υλικό προελεύσεως τρίτων χωρών δύναται να αποτελεί αντικείμενο εμπορίας στο εσωτερικό της Κοινότητος, μόνο αν παρέχει τις ίδιες εγγυήσεις με το κοινοτικό πολλαπλασιαστικό υλικό, όσον αφορά την γενετική αξία των υλικών βάσεώς του  και την ταυτότητά του- ότι, για περιόδους που ο εφοδιασμός με πολλαπλασιαστικό υλικό ορισμένων γενών και ειδών, το οποίο ανταποκρίνεται στις αρχές της παρούσης οδηγίας, προσκρούει σε παροδικές δυσκολίες, πρέπει να γίνεται προσωρινά αποδεκτό, υπό ορισμένες προϋποθέσεις,  πολλαπλασιαστικό υλικό που υπόκειται σε μειωμένες απαιτήσεις- ότι πρέπει να ανατεθεί στην Επιτροπή η μέριμνα της λήψεως ορισμένων μέτρων εφαρμογής- ότι, για τη διευκόλυνση της εφαρμογής των σχεδιαζομένων μέτρων, πρέπει να προβλέπεται διαδικασία που οδηγεί σε στενή συνεργασία μεταξύ των Κρατών μελών και της  Επιτροπής, στο πλαίσιο Μονίμου Επιτροπής Σπόρων προς Σπορά και των Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά το δασικό πολλαπλασιαστικό υλικό που αποτελεί αντικείμενο εμπορίας στο εσωτερικό της Κοινότητος, κατά το μέτρο που ερευνώνται οι γενετικοί χαρακτήρες του.   Άρθρο 2  1. Στην παρούσα οδηγία υπάγονται:  α) το πολλαπλασιαστικό υλικό από:  Abies alba Mill. (Abies pectinata D.C.) Fagus sylvatica L.  Larix decidua Mill.  Larix leptolepis (Sieb. & Zucc.) Gord.  Picea abies Karst. (Picea excelsa Link.) Picea sitchensis Trautv. et Mey. (Picea menziesii Carr.) Pinus nigra Arn. (Pinus laricio Poir.) Pinus sylvestris L.  Pinus strobus L.  Pseudotsuga taxifolia (Poir.) Britt. (Pseudotsuga douglasii Carr., Pseudotsuga menziesii (Mirb.) Franco.) Quercus borealis Michx. (Quercus rubra Du Roi.) Quercus pedunculata Ehrh. (Quercus robur. L.) Quercus sessiliflora Sal. (Quercus petraea Liebl.) β) το πολλαπλασιαστικό υλικό αγενούς πολλαπλασιασμού από:  Populus 2. Δεν θίγεται το δικαίωμα των Κρατών μελών να υποβάλλουν το πολλαπλασιαστικό υλικό άλλων γενών και ειδών, καθώς και το πολλαπλασιαστικό υλικό εγγενούς πολλαπλασιασμού από Populus στις αρχές της παρούσης οδηγίας- στην περίπτωση αυτή δύνανται να  προβλέπονται μειωμένες απαιτήσεις.   Άρθρο 3  Κατά την έννοια της παρούσης οδηγίας νοούνται ως:  Α. Πολλαπλασιαστικό υλικό:  α) Σπόροι προς σπορά: οι κώνοι, καρποί και σπόροι που προορίζονται για την παραγωγή φυτών- β) Μέρη φυτών: τα μοσχεύματα, οι καταβολάδες, και τα εμβόλια που προορίζονται για την παραγωγή φυτών- γ) Φυτά προς φύτευση: τα φυτά που έχουν αναπτυχθεί από σπόρους προς σπορά ή μέρη φυτών, καθώς και τα φυσικά σπορόφυτα.  Β. Υλικά βάσεως:  α) Οι φυτείες δένδρων και οι φυτείες για σπόρους προς συντήρηση, για το πολλαπλασιαστικό υλικό εγγενούς πολλαπλασιασμού- β) Οι κλώνοι, για το πολλαπλασιαστικό υλικό αγενούς πολλαπλασιασμού- Γ. Φυτεία για σπόρους προς συντήρηση:  Η φυτεία που έχει αναπτυχθεί τεχνητώς από πολλαπλασιαστικό υλικό που προέρχεται από μία ή περισσότερες επίσημα αποδεκτές φυτείες δένδρων της ιδίας περιοχής προελεύσεως και η οποία προορίζεται για την παραγωγή σπόρων προς σπορά.  Δ. Προέλευση:  Ο συγκεκριμένος τόπος, όπου ευρίσκεται πληθυσμός δένδρων αυτόχθων ή μη αυτόχθων.  Ε. Καταγωγή:  Ο συγκεκριμένος τόπος όπου ευρίσκεται πληθυσμός δένδρων αυτόχθων ή ο τόπος απ' όπου αρχικά προήλθε μη αυτόχθων πληθυσμός.  ΣΤ. Περιοχή προελεύσεως: Για συγκεκριμένο γένος, είδος, υποείδος ή συγκεκριμένη ποικιλία η περιοχή ή το σύνολο των περιοχών, οι οποίες υπόκεινται σε ικανοποιητικά ομοιόμορφες οικολογικές συνθήκες και στις οποίες ευρίσκονται φυτείες δένδρων με γενετικά ή τουλάχιστον μορφολογικά  χαρακτηριστικά ανάλογα και ισοδύναμα για την παραγωγή ξύλου- Η περιοχή προελεύσεως του πολλαπλασιαστικού υλικού που έχει παραχθεί από φυτείες για σπόρους προς συντήρηση είναι αυτή των υλικών βάσεως που έχουν χρησιμοποιηθεί για την δημιουργία της φυτείας για σπόρους προς συντήρηση.  Ζ. Επίσημα μέτρα: τα μέτρα που λαμβάνονται,  α) από κρατικές αρχές ή,  β) από νομικά πρόσωπα δημοσίου ή ιδιωτικού δικαίου με την ευθύνη του Κράτους, υπό την προϋπόθεση ότι τα εν λόγω πρόσωπα δεν αποκομίζουν ιδιαίτερο κέρδος από τα μέτρα αυτά.   Άρθρο 4  1. Τα Κράτη μέλη ορίζουν ότι το πολλαπλασιαστικό υλικό δύναται να αποτελέσει αντικείμενο εμπορίας, μόνον αν προέρχεται από επίσημα αποδεκτά υλικά βάσεως.  2. Τα Κράτη μέλη δύνανται να προβλέπουν παρεκκλίσεις από τις διατάξεις της παραγράφου 1:  α) για δοκιμές ή για επιστημονικούς σκοπούς- β) για εργασίες επιλογής.  3. Η παράγραφος 1 δεν ισχύει για τα μέρη φυτών και τα φυτά προς φύτευση, τα οποία αποδεδειγμένως δεν προορίζονται κυρίως για την παραγωγή ξύλου.   Άρθρο 5  Τα Κράτη μέλη ορίζουν ότι μόνον τα υλικά βάσεως, τα οποία λόγω των ιδιοτήτων τους είναι κατάλληλα για τον πολλαπλασιασμό και δεν έχουν ανεπιθύμητους χαρακτήρες για την παραγωγή ξύλου, δύνανται να γίνουν επίσημα αποδεκτά. Η αποδοχή  πραγματοποιείται σύμφωνα με τα κριτήρια που καθορίζονται στο παράρτημα I.   Άρθρο 6  Κάθε Κράτος μέλος συντάσσει για τα διάφορα γένη και είδη πίνακα των υλικών βάσεως που έγιναν επίσημα αποδεκτά στην επικράτειά του. Η καταγωγή των υλικών βάσεως αναφέρεται εφ' όσον είναι γνωστή. Ο πίνακας καθώς και οι διάφορες τροποποιήσεις του  κοινοποιούνται αμέσως στην Επιτροπή, η οποία τις γνωστοποιεί στα άλλα Κράτη μέλη.   Άρθρο 7  Τα Κράτη μέλη οροθετούν για το πολλαπλασιαστικό υλικό εγγενούς πολλαπλασιασμού τις περιοχές προελεύσεως που καθορίζονται από διοικητικά ή γεωγραφικά όρια και, κατά περίπτωση, ανάλογα με το υψόμετρο.   Άρθρο 8  1. Τα Κράτη μέλη ορίζουν ότι το πολλαπλασιαστικό υλικό φυλάσσεται κατά τη συλλογή, την επεξεργασία, την εναποθήκευση, τη μεταφορά και την ανάπτυξη σε παρτίδες που χωρίζονται και αναγνωρίζονται σύμφωνα με τα κάτωθι κριτήρια:  α) Γένος και είδος καθώς και, κατά περίπτωση, υποείδος και ποικιλία- β) Κλώνος, για πολλαπλασιαστικό υλικό αγενούς πολλαπλασιασμού- γ) Περιοχή προελεύσεως, για πολλαπλασιαστικό υλικό εγγενούς πολλαπλασιασμού- δ) Τόπος προελεύσεως και υψόμετρο, για πολλαπλασιαστικό υλικό εγγενούς πολλαπλασιασμού το οποίο δεν προέρχεται από υλικά βάσεως επίσημα αποδεκτά- ε) Καταγωγή: αυτόχθων ή μη αυτόχθων- στ) Έτος ωριμάνσεως, για τους σπόρους προς σπορά- ζ) Διάρκεια αναπτύξεως σε φυτώριο σαν μόσχευμα ή σαν φυτό προς φύτευση έχει φυτευθεί μία ή περισσότερες φορές, για τα φυτά προς φύτευση.  2. Η παράγραφος 1 δεν ισχύει για τα μέρη φυτών και τα φυτά προς φύτευση, τα οποία αποδεδειγμένως δεν προορίζονται κυρίως για την παραγωγή ξύλου.   Άρθρο 9  1. Τα Κράτη μέλη ορίζουν ότι το πολλαπλασιαστικό υλικό δύναται να αποτελεί αντικείμενο εμπορίας μόνον σε παραδόσεις που ανταποκρίνονται στις διατάξεις του άρθρου 8 και συνοδεύονται από έγγραφο που δεσμεύει τον εκδότη του και αναφέρει τα  κριτήρια αυτά, καθώς και τα ακόλουθα στοιχεία:  α) τη βοτανική ονομασία του πολλαπλασιαστικού υλικού- β) το όνομα του υπεύθυνου για την παρτίδα προμηθευτού- γ) την ποσότητα- δ) τις λέξεις "πολλαπλασιαστικό υλικό από φυτείες για σπόρους προς συντήρηση", για τους σπόρους προς σπορά από φυτείες για σπόρους και για τα φυτά προς φύτευση που έχουν αναπτυχθεί από τους σπόρους αυτούς.  2. Η παράγραφος 1 δεν ισχύει για τα μέρη φυτών και τα φυτά προς φύτευση, τα οποία αποδεδειγμένως δεν προορίζονται κυρίως για την παραγωγή ξύλου.   Άρθρο 10  Τα Κράτη μέλη ορίζουν ότι οι σπόροι προς σπορά δύνανται να αποτελούν αντικείμενο εμπορίας μόνον σε σφραγισμένες συσκευασίες. Το σύστημα σφραγίσεως είναι τέτοιο, ώστε να καθίσταται άχρηστο όταν ανοίγεται το δέμα.   Άρθρο 11  1. Τα Κράτη μέλη μεριμνούν ώστε να εξασφαλίζεται η ταυτότης του πολλαπλασιαστικού υλικού από τη συλλογή μέχρι την παράδοση στον τελικό καταναλωτή με επίσημο σύστημα ελέγχου που καθορίζεται ή εγκρίνεται από αυτά.  2. Η παράγραφος 1 δεν ισχύει για τα μέρη φυτών και τα φυτά προς φύτευση, τα οποία αποδεδειγμένα δεν προορίζονται κυρίως για την παραγωγή ξύλου.   Άρθρο 12  1. Τα Κράτη μέλη δύνανται να ορίζουν ότι το πολλαπλασιαστικό υλικό εισάγεται στο έδαφός τους, μόνον αν συνοδεύεται από επίσημο πιστοποιητικό άλλου Κράτους μέλους σύμφωνο με το υπόδειγμα του παραρτήματος II, ή από ισοδύναμο πιστοποιητικό τρίτης  χώρας- το τελευταίο αυτό πιστοποιητικό διευκρινίζει ιδίως:  α) την περιοχή προελεύσεως - ή τον τόπο προελεύσεως και το υψόμετρο - για το πολλαπλασιαστικό υλικό εγγενούς πολλαπλασιασμού- β) την κλωνική ταυτότητα για το πολλαπλασιαστικό υλικό αγενούς πολλαπλασιασμού.  2. Η παράγραφος 1 δεν ισχύει για τα μέρη φυτών και τα φυτά προς φύτευση, τα οποία αποδεδειγμένα δεν προορίζονται κυρίως για την παραγωγή ξύλου.   Άρθρο 13  1. Τα Κράτη μέλη μεριμνούν ώστε το πολλαπλασιαστικό υλικό, ως προς τους γενετικούς χαρακτήρες των υλικών βάσεώς του και ως προς τα μέτρα που λαμβάνονται για την εξασφάλιση της ταυτότητός του, να υπόκειται μόνο στους περιορισμούς εμπορίας που  προβλέπονται στην παρούσα οδηγία.  2. Τα Κράτη μέλη δύνανται να λαμβάνουν μέτρα για να αποφεύγουν να επηρεάζεται δυσμενώς η αποδοτικότης ή η παραγωγή ξύλου των δασών τους από πολλαπλασιαστικό υλικό ακατάλληλο λόγω των γενετικών χαρακτήρων του, για το έδαφός τους- η παρούσα διάταξη δεν  ισχύει για τα μέρη φυτών και τα φυτά προς φύτευση, τα οποία αποδεδειγμένα δεν προορίζονται κυρίως για την παραγωγή ξύλου.  3. Εφ' όσον τα μέτρα που αναφέρονται στην παράγραφο 2 αφορούν πολλαπλασιαστικό υλικό που παράγεται σε άλλο Κράτος μέλος, αποτελούν αντικείμενο προηγουμένης διαβουλεύσεως των άλλων Κρατών μελών και της Επιτροπής. Σε επείγουσες περιπτώσεις η διαβούλευση  περιορίζεται μεταξύ των ενδιαφερομένων Κρατών μελών και της Επιτροπής.  4. Κατά την διάρκεια περιόδου δύο ετών από τις ημερομηνίες που προβλέπονται στο άρθρο 18 παράγραφος 1, τα Κράτη μέλη δύνανται, στην περίπτωση που προβλέπεται στην παράγραφο 3 δεύτερη περίοδος να λάβουν αυτά τα ίδια τα μέτρα που προβλέπονται στην  παράγραφο 2, άνευ διαβουλεύσεως των ενδιαφερομένων Κρατών μελών και της Επιτροπής. Ενημερώνουν αμέσως περί των μέτρων αυτών τα εν λόγω Κράτη μέλη και την Επιτροπή.   Άρθρο 14  1. Το Συμβούλιο, προτάσει της Επιτροπής, διαπιστώνει με ειδική πλειοψηφία αν το πολλαπλασιαστικό υλικό που παράγεται σε τρίτη χώρα παρέχει, ως προς τους γενετικούς χαρακτήρες των υλικών βάσεώς του και τα μέτρα που ελήφθησαν για τη βεβαίωση της  ταυτότητός του, τις ίδιες εγγυήσεις με το πολλαπλασιαστικό υλικό που παράγεται στο εσωτερικό της Κοινότητος και που ανταποκρίνεται στις διατάξεις της παρούσης οδηγίας.  2. Μέχρις ότου το Συμβούλιο αποφανθεί σύμφωνα με τις διατάξεις της παραγράφου 1, τα Κράτη μέλη δύνανται να προβούν αυτά τα ίδια στις διαπιστώσεις που αναφέρονται στην εν λόγω παράγραφο. Αυτό το δικαίωμα αποσβέννυται, για τα διάφορα γένη και είδη, μετά  πέντε έτη υπολογιζόμενα από τις ημερομηνίες που προβλέπονται στο άρθρο 18 παράγραφος 1.   Άρθρο 15  1. Για την άρση προσωρινών δυσχερειών στον γενικό εφοδιασμό με πολλαπλασιαστικό υλικό που ανταποκρίνεται στις απαιτήσεις της παρούσης οδηγίας, οι οποίες αναφύονται σε ένα τουλάχιστον Κράτος μέλος και δεν δύνανται να αρθούν στο εσωτερικό της  Κοινότητος, η Επιτροπή, αιτήσει ενός τουλάχιστον των εν λόγω Κρατών μελών, παρέχει κατά την διαδικασία που προβλέπεται στο άρθρο 17, την άδεια σε ένα ή περισσότερα Κράτη μέλη να εγκρίνουν προς εμπορία, για περίοδο που αυτή καθορίζει, πολλαπλασιαστικό  υλικό ενός ή περισσοτέρων ειδών, υποκειμένων σε μειωμένες απαιτήσεις.  Στην περίπτωση αυτή, το έγγραφο που προβλέπεται στο άρθρο 9 παράγραφος 1 αναφέρει ότι πρόκειται για πολλαπλασιαστικό υλικό που υπόκειται σε μειωμένες απαιτήσεις.  2. Τα Κράτη μέλη δύνανται να ορίζουν ότι η ένδειξη αυτή πρέπει να αναφέρεται επίσης στο πιστοποιητικό που προβλέπεται στο άρθρο 12 παράγραφος 1.   Άρθρο 16  Τα Κράτη μέλη δύνανται να προβλέπουν, για το πολλαπλασιαστικό υλικό που προορίζεται για εξαγωγή ή επανεξαγωγή προς τις τρίτες χώρες, παρεκκλίσεις από τις διατάξεις της παρούσης οδηγίας. Μεριμνούν ώστε να αποκλείεται κάθε ανάμιξη του  πολλαπλασιαστικού αυτού υλικού με το πολλαπλασιαστικό υλικό που ανταποκρίνεται στις διατάξεις της παρούσης οδηγίας και αποτελεί αντικείμενο εμπορίας στο εσωτερικό της Κοινότητος.   Άρθρο 17  1. Στις περιπτώσεις που γίνεται αναφορά στη διαδικασία που ορίζεται στο παρόν άρθρο, η Μόνιμη Επιτροπή Σπόρων προς Σπορά και των Γεωργικών, Δενδροκηπευτικών και Δασικών Φυτών προς Φύτευση, η οποία συνεστήθη με απόφαση του Συμβουλίου της  14.6.1966(2) και καλείται στο εξής "επιτροπή", συγκαλείται από τον πρόεδρό της, είτε με δική του πρωτοβουλία, είτε κατόπιν αιτήσεως του αντιπροσώπου Κράτους μέλους.  2. Στην επιτροπή, οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο των προς λήψη μέτρων. Η επιτροπή διατυπώνει τη γνώμη της επί των μέτρων αυτών εντός προθεσμίας, την οποία δύναται να ορίσει ο πρόεδρος σε συνάρτηση με τον επείγοντα χαρακτήρα των υπό εξέταση ζητημάτων.  Αποφαίνεται δε με πλειοψηφία δώδεκα ψήφων.  4. Η Επιτροπή λαμβάνει μέτρα, τα οποία τυγχάνουν αμέσου εφαρμογής. Εν τούτοις, αν τα μέτρα αυτά δεν είναι σύμφωνα με τη γνώμη της επιτροπής, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή δύναται να αναβάλλει, για  ένα μήνα, κατ' ανώτατο όριο, από της ανακοινώσεως αυτής, την εφαρμογή των μέτρων, τα οποία αυτή αποφάσισε.  Το Συμβούλιο δύναται, με ειδική πλειοψηφία, να λάβει διαφορετική απόφαση εντός προθεσμίας ενός μηνός.   Άρθρο 18  Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν προς τις διατάξεις της παρούσης οδηγίας και των παραρτημάτων της:  α) Την 1η Ιουλίου 1967 το αργότερο για τους σπόρους προς σπορά και τα μέρη φυτών από:  Abies alba Mill.  Picea abies Karst.  Pinus silvestris L.  Pseudotsuga taxifolia Britt.  β) Την 1η Ιουλίου 1969 το αργότερο για τους σπόρους προς σπορά και τα μέρη φυτών από:  Larix decidua Mill.  Larix leptolepis (Sieb. & Zucc.) Gord.  Picea sitchensis Trautv. et Mey.  Pinus nigra Arn.  Pinus strobus L.,  γ) Την 1η Ιουλίου 1971 το αργότερο για τους σπόρους προς σπορά και τα μέρη φυτών από:  Fagus silvatica L.  Quercus borealis Michx.  Quercus pedunculata Ehrh.  Quercus sessiliflora Sal.  Populus.  2. Για τους σπόρους προς σπορά από γένη και είδη κωνοφόρων που έχουν συλλεγή πριν από τις ημερομηνίες που καθορίζονται στην παράγραφο 1, οι προθεσμίες δύνανται να παραταθούν κατά δύο έτη.  3. Για τα φυτά προς φύτευση, οι προθεσμίες παρατείνονται κατά τέσσερα έτη, υπολογιζόμενα από τις ημερομηνίες που καθορίζονται στην παράγραφο 1 ή βάσει της παραγράφου 2.  4. Τα Κράτη μέλη ενημερώνουν αμέσως την Επιτροπή περί της ενάρξεως της ισχύος των διατάξεων αυτών.   Άρθρο 19.  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 14 Ιουνίου 1966.  Για το Συμβούλιο Ο Πρόεδρος P. WERNER  (1) ΕΕ αριθ. 109 της 9.7.1964, σ. 1777/64.  (2) ΕΕ αριθ. 125 της 11.7.1966, σ. 2289/66.


title: Οδηγία 2006/139/ΕΟΚ της Επιτροπής, της 20ής Δεκεμβρίου 2006 , για την τροποποίηση της οδηγίας 76/769/ΕΟΚ του Συμβουλίου όσον αφορά τους περιορισμούς κυκλοφορίας στην αγορά και χρήση ενώσεων αρσενικού με σκοπό την προσαρμογή του παραρτήματος Ι της οδηγίας στην τεχνική πρόοδο   (Κείμενο που παρουσιάζει ενδιαφέρον για τον ΕΟΧ)

text:
               29.12.2006

               EL

               Επίσημη Εφημερίδα της Ευρωπαϊκής Ένωσης

               L 384/94

      ΟΔΗΓΊΑ 2006/139/ΕΟΚ ΤΗΣ ΕΠΙΤΡΟΠΉΣ

   της 20ής Δεκεμβρίου 2006
   για την τροποποίηση της οδηγίας 76/769/ΕΟΚ του Συμβουλίου όσον αφορά τους περιορισμούς κυκλοφορίας στην αγορά και χρήση ενώσεων αρσενικού με σκοπό την προσαρμογή του παραρτήματος Ι της οδηγίας στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (1), και ιδίως το άρθρο 2α,
   Εκτιμώντας τα ακόλουθα:

               (1)

               Η οδηγία 76/769/ΕΟΚ επιτρέπει τη χρήση ορισμένων ενώσεων του αρσενικού ως βιοκτόνων για την επεξεργασία του ξύλου και καθορίζει κανόνες για την κυκλοφορία στην αγορά και τη χρήση του ξύλου που έχει υποστεί επεξεργασία με αρσενικό.

               (2)

               Η διάθεση στην αγορά βιοκτόνων προϊόντων και η χρήση τους ρυθμίζεται επίσης από την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (2). Το αποτέλεσμα της οδηγίας 98/8/ΕΚ σε συνδυασμό με τον κανονισμό (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και για την τροποποίηση του κανονισμού (ΕΚ) αριθ. 1896/2000 (3), είναι ότι από την 1η Σεπτεμβρίου 2006 δεν είναι δυνατή η διάθεση στην αγορά και η χρήση βιοκτόνων προϊόντων που περιέχουν αρσενικό και ενώσεις αρσενικού για την προστασία ξύλου, εκτός εάν οι εν λόγω ουσίες επιτρέπονται σύμφωνα με το άρθρο 5 παράγραφος 1 της οδηγίας 98/8/ΕΚ.

               (3)

               Για να διασφαλιστεί η συνεπής εφαρμογή της σχετικής νομοθεσίας, είναι επομένως αναγκαίο να προσαρμοστούν οι κανόνες που προβλέπονται στην οδηγία 76/769/ΕΟΚ για τα βιοκτόνα προϊόντα που περιέχουν ενώσεις αρσενικού με τους κανόνες της οδηγίας 98/8/ΕΚ.

               (4)

               Στους κανόνες που προβλέπονται στην οδηγία 76/769/ΕΟΚ σχετικά με το ξύλο που έχει υποστεί επεξεργασία με ενώσεις αρσενικού δεν γίνεται επαρκής διάκριση σχετικά με την πρώτη διάθεση στην αγορά και την επαναχρησιμοποίηση τέτοιου ξύλου. Κατά συνέπεια, είναι αναγκαίο να αποσαφηνιστούν οι εν λόγω κανόνες, ιδιαίτερα η διάθεση τέτοιου ξύλου στην αγορά μεταχειρισμένων προϊόντων.

               (5)

               Η οδηγία 76/769/ΕΟΚ πρέπει συνεπώς να τροποποιηθεί αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στο εμπόριο επικίνδυνων ουσιών και παρασκευασμάτων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα Ι της οδηγίας 76/769/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο στις 30 Ιουνίου 2007, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές το αργότερο από τις 30 Σεπτεμβρίου 2007.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κύριων διατάξεων εθνικού δικαίου που εκδίδουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 20 Δεκεμβρίου 2006.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 262 της 27.9.1976, σ. 201. Οδηγία όπως τροποποιήθηκε τελευταία με την οδηγία 2005/90/ΕΚ του Ευρωπαϊκού Κοινοβουλίου και του Συμβουλίου (ΕΕ L 33 της 4.2.2006, σ. 28).

      (2)  ΕΕ L 123 της 24.4.1998, σ. 1. Οδηγία όπως τροποποιήθηκε τελευταία με την οδηγία 2006/50/ΕΚ της Επιτροπής (ΕΕ L 142 της 30.5.2006, σ. 6).

      (3)  ΕΕ L 307 της 24.11.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1048/2005 (ΕΕ L 178 της 9.7.2005, σ. 1).

      ΠΑΡΑΡΤΗΜΑ
      Το σημείο 20 του παραρτήματος Ι της οδηγίας 76/769/ΕΟΚ αντικαθίσταται από το ακόλουθο σημείο:

                                 «20.

                                 Ενώσεις αρσενικού

                                 1.

                                 Δεν επιτρέπεται να διατίθενται στην αγορά ή να χρησιμοποιούνται ως ουσίες και συστατικά παρασκευασμάτων που προορίζονται να χρησιμοποιηθούν κατά της απόθεσης ακαθαρσιών από μικροοργανισμούς, φυτά ή ζώα:

                                             —

                                             στα ύφαλα σκαφών,

                                             —

                                             σε κλωβούς, πλωτήρες, δίχτυα και κάθε είδους εγκατάσταση ή εξοπλισμό που χρησιμοποιείται στην ιχθυοκαλλιέργεια ή οστρακοκαλλιέργεια,

                                             —

                                             σε κάθε είδους εγκατάσταση ή εξοπλισμό ολικώς ή μερικώς βυθιζόμενο.

                                 2.

                                 Δεν επιτρέπεται να διατίθενται στην αγορά ή να χρησιμοποιούνται ως ουσίες και συστατικά παρασκευασμάτων που προορίζονται να χρησιμοποιηθούν στην επεξεργασία βιομηχανικών υδάτων ανεξαρτήτως της χρήσης τους.

                                 3.

                                 Δεν επιτρέπεται να χρησιμοποιούνται για την προστασία του ξύλου. Επιπροσθέτως, το ξύλο που έχει υποβληθεί σε τέτοια επεξεργασία δεν επιτρέπεται να διατεθεί στην αγορά.

                                 4.

                                 Ωστόσο, κατά παρέκκλιση:

                                             α)

                                             Όσον αφορά τις ουσίες και τα παρασκευάσματα για την προστασία του ξύλου: αυτά επιτρέπεται να χρησιμοποιούνται μόνο στις βιομηχανικές εγκαταστάσεις για τον εμποτισμό του ξύλου μέσω κενού ή πίεσης, αν είναι διαλύματα ανόργανων ενώσεων χαλκού, χρωμίου, αρσενικού (CCA) τύπου C και αν επιτρέπονται σύμφωνα με το άρθρο 5 παράγραφος 1 της οδηγίας 98/8/ΕΚ. Το ξύλο που έχει υποστεί τέτοια επεξεργασία δεν επιτρέπεται να διατεθεί στην αγορά πριν ολοκληρωθεί η σταθεροποίηση του συντηρητικού.

                                             β)

                                             Το ξύλο που υποβάλλεται σε επεξεργασία με διαλύματα CCA σε βιομηχανικές εγκαταστάσεις σύμφωνα με το σημείο α) επιτρέπεται να διατίθεται στην αγορά για επαγγελματική και βιομηχανική χρήση όταν η δομική ακεραιότητα του ξύλου είναι απαραίτητη για την ασφάλεια του ανθρώπου ή των ζώων και όταν η διά του δέρματος επαφή με το ευρύ κοινό κατά τη διάρκεια ζωής του είναι απίθανη:

                                                         —

                                                         ως δομική ξυλεία σε δημόσια και γεωργικά κτίρια, κτίρια γραφείων και βιομηχανικές εγκαταστάσεις,

                                                         —

                                                         σε γέφυρες και λοιπά έργα γεφυροποιίας,

                                                         —

                                                         ως ξυλεία κατασκευών σε περιοχές γλυκών υδάτων και υφάλμυρων υδάτων, π.χ. σε λιμενοβραχίονες και γέφυρες,

                                                         —

                                                         ως φράγματα ηχοπροστασίας,

                                                         —

                                                         για τον έλεγχο χιονοστιβάδων,

                                                         —

                                                         σε περιφράξεις και στηθαία ασφαλείας αυτοκινητοδρόμων,

                                                         —

                                                         ως πάσσαλοι από αποφλοιωμένη στρογγυλή ξυλεία κωνοφόρων σε φράκτες για αγροτικά ζώα,

                                                         —

                                                         σε έργα συγκράτησης εδαφών,

                                                         —

                                                         ως στύλοι για τη μεταφορά ηλεκτρικού ρεύματος και για τις τηλεπικοινωνίες,

                                                         —

                                                         ως στρωτήρες (τραβέρσες) σιδηροτροχιών.

                                             γ)

                                             Με την επιφύλαξη της εφαρμογής άλλων κοινοτικών διατάξεων για την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, κάθε επεξεργασμένο ξύλο που διατίθεται στην αγορά πρέπει να φέρει ατομικά την επισήμανση “μόνο για επαγγελματική και βιομηχανική εγκατάσταση και χρήση, περιέχει αρσενικό”. Επιπροσθέτως, κάθε επεξεργασμένο ξύλο που διατίθεται στην αγορά σε δεσμίδες πρέπει επίσης να φέρει επισήμανση που να αναφέρει “Να φοράτε γάντια όταν πιάνετε αυτό το ξύλο. Να φοράτε μάσκα για τη σκόνη και να προστατεύετε τα μάτια σας όταν κόβετε ή όταν επεξεργάζεστε με άλλο τρόπο αυτό το ξύλο. Τα απόβλητα αυτού του ξύλου πρέπει να υφίστανται χειρισμό ως επικίνδυνα από εξουσιοδοτημένη επιχείρηση.”

                                             δ)

                                             Το επεξεργασμένο ξύλο που αναφέρεται στο σημείο α) δεν επιτρέπεται να χρησιμοποιείται:

                                                         —

                                                         σε οικιακές κατασκευές, ανεξαρτήτως σκοπού,

                                                         —

                                                         σε κάθε εφαρμογή στην οποία υπάρχει κίνδυνος επανειλημμένης επαφής με το δέρμα,

                                                         —

                                                         σε θαλάσσια ύδατα,

                                                         —

                                                         για γεωργικούς σκοπούς διαφορετικούς από τους πασσάλους σε φράκτες για αγροτικά ζώα και από τις δομικές χρήσεις που αναφέρονται στο σημείο β),

                                                         —

                                                         σε κάθε εφαρμογή κατά την οποία το επεξεργασμένο ξύλο μπορεί να έρθει σε επαφή με ενδιάμεσα ή τελικά προϊόντα που προορίζονται για κατανάλωση από τον άνθρωπο ή/και τα ζώα.

                                 5.

                                 Το ξύλο το οποίο υποβλήθηκε σε επεξεργασία με ενώσεις αρσενικού και εχρησιμοποιείτο στην Κοινότητα πριν από τις 30 Σεπτεμβρίου 2007, ή διατέθηκε στην αγορά σύμφωνα με τους κανόνες της παρούσας οδηγίας, μπορεί να διατηρηθεί και να εξακολουθήσει να χρησιμοποιείται έως ότου ολοκληρωθεί η διάρκεια της ζωής του.

                                 6.

                                 Το ξύλο το οποίο υποβλήθηκε σε επεξεργασία με CCA τύπου C και χρησιμοποιήθηκε στην Κοινότητα πριν από τις 30 Σεπτεμβρίου 2007, ή διατέθηκε στην αγορά σύμφωνα με τους κανόνες της παρούσας οδηγίας:

                                             —

                                             επιτρέπεται να χρησιμοποιείται ή να επαναχρησιμοποιείται σύμφωνα με τους όρους χρήσης που απαριθμούνται στο σημείο 4 στοιχεία β), γ) και δ),

                                             —

                                             επιτρέπεται να διατίθεται στην αγορά μεταχειρισμένων προϊόντων σύμφωνα με τους όρους χρήσης που απαριθμούνται στο σημείο 4 στοιχεία β), γ) και δ).

                                 7.

                                 Τα κράτη μέλη μπορούν να επιτρέπουν το ξύλο που είχε υποβληθεί σε επεξεργασία με άλλα είδη διαλυμάτων CCA και ήταν σε χρήση στην Κοινότητα πριν από τις 30 Σεπτεμβρίου 2007:

                                             —

                                             να χρησιμοποιείται ή να επαναχρησιμοποιείται σύμφωνα με τους όρους χρήσης που απαριθμούνται στο σημείο 4 στοιχεία β), γ) και δ),

                                             —

                                             να διατίθεται στην αγορά μεταχειρισμένων προϊόντων σύμφωνα με τους όρους χρήσης που απαριθμούνται στο σημείο 4 στοιχεία β), γ) και δ).»


title: Οδηγία 2013/2/ΕΕ της Επιτροπής, της 7ης Φεβρουαρίου 2013 , για την τροποποίηση του παραρτήματος I της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου για τις συσκευασίες και τα απορρίμματα συσκευασίας  Κείμενο που παρουσιάζει ενδιαφέρον για τον ΕΟΧ

text:
               8.2.2013

               EL

               Επίσημη Εφημερίδα της Ευρωπαϊκής Ένωσης

               L 37/10

         ΟΔΗΓΊΑ 2013/2/ΕΕ ΤΗΣ ΕΠΙΤΡΟΠΉΣ
   της 7ης Φεβρουαρίου 2013
   για την τροποποίηση του παραρτήματος I της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου για τις συσκευασίες και τα απορρίμματα συσκευασίας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Το άρθρο 3 παράγραφος 1 της οδηγίας 94/62/ΕΚ ορίζει τον όρο «συσκευασία» καθορίζοντας σειρά κριτηρίων. Τα αντικείμενα που απαριθμούνται στο παράρτημα I της εν λόγω οδηγίας αποτελούν χαρακτηριστικά παραδείγματα εφαρμογής των ως άνω κριτηρίων.

               (2)

               Για λόγους ασφάλειας δικαίου και για την εναρμόνιση της ερμηνείας του ορισμού της «συσκευασίας», είναι αναγκαίο να επανεξεταστεί και να τροποποιηθεί ο κατάλογος των επεξηγηματικών παραδειγμάτων, ώστε να αποσαφηνιστούν άλλες περιπτώσεις όπου παραμένει ασαφής η διαχωριστική γραμμή μεταξύ του τι αποτελεί συσκευασία και τι όχι. Η επανεξέταση αυτή είναι αποτέλεσμα εκκλήσεων από τα κράτη μέλη και τους οικονομικούς παράγοντες για ενίσχυση της εφαρμογής της οδηγίας και δημιουργία ίσων όρων ανταγωνισμού στην εσωτερική αγορά.

               (3)

               Κατά συνέπεια, θα πρέπει να τροποποιηθεί αναλόγως η οδηγία 94/62/ΕΚ.

               (4)

               Επειδή η επιτροπή που έχει συσταθεί βάσει του άρθρου 21 της οδηγίας 94/62/ΕΚ δεν γνωμοδότησε (για τα μέτρα που προβλέπονται στην παρούσα οδηγία), η Επιτροπή υπέβαλε στο Συμβούλιο πρόταση σχετικά με τα μέτρα, την οποία διαβίβασε στο Ευρωπαϊκό Κοινοβούλιο. Το Συμβούλιο δεν αποφάνθηκε εντός της δίμηνης προθεσμίας που προβλέπεται στο άρθρο 5α της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2). Κατόπιν τούτου, η Επιτροπή υπέβαλε χωρίς καθυστέρηση την πρόταση στο Ευρωπαϊκό Κοινοβούλιο, το οποίο δεν αντιτάχθηκε στα μέτρα εντός τεσσάρων μηνών από την προαναφερόμενη διαβίβαση,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 94/62/ΕΚ αντικαθίσταται από το κείμενο του παραρτήματος της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 30 Σεπτεμβρίου 2013. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 7 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 365 της 31.12.1994, σ. 10.

      (2)  ΕΕ L 184 της 17.7.1999, σ. 23.

      ΠΑΡΑΡΤΗΜΑ

            «ΠΑΡΑΡΤΗΜΑ I

               ΕΠΕΞΗΓΗΜΑΤΙΚΑ ΠΑΡΑΔΕΙΓΜΑΤΑ ΓΙΑ ΤΑ ΚΡΙΤΗΡΙΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1

               Επεξηγηματικά παραδείγματα για το κριτήριο i)

               Αποτελούν συσκευασία

                        Κουτιά γλυκών

                        Μεμβράνη που περιβάλλει θήκη CD

                        Θήκες ταχυδρόμησης καταλόγων και περιοδικών (με περιοδικό στο εσωτερικό τους)

                        Φόρμες κέικ που πωλούνται μαζί με κέικ

                        Ρόλοι, σωλήνες και κύλινδροι που περιβάλλονται από περιελιγμένο ελαστικό υλικό (π.χ. πλαστική μεμβράνη, αλουμίνιο, χαρτί), εκτός από τους ρόλους, σωλήνες και κυλίνδρους που αποτελούν μέρη μηχανών παραγωγής και δεν χρησιμοποιούνται για την παρουσίαση προϊόντος ως μονάδας πώλησης

                        Γλάστρες φυτών που προορίζονται να χρησιμοποιηθούν μόνο για την πώληση και τη μεταφορά φυτών και όχι να παραμείνουν με το φυτό σε όλη τη διάρκεια ζωής του

                        Γυάλινα φιαλίδια για ενέσιμα διαλύματα

                        Άτρακτοι CD (που πωλούνται μαζί με CD αλλά δεν προορίζονται να χρησιμοποιηθούν ως μέσα αποθήκευσης)

                        Κρεμάστρες ρούχων (που πωλούνται μαζί με είδη ένδυσης)

                        Σπιρτόκουτα

                        Συστήματα στείρου φραγμού (σάκοι, δίσκοι και υλικά που απαιτούνται για να διατηρηθεί στείρο το προϊόν)

                        Κάψουλες για συστήματα ροφημάτων (π.χ. για καφέ, κακάο, γάλα) οι οποίες μένουν κενές μετά τη χρήση

                        Επαναπληρούμενες χαλύβδινες φιάλες που χρησιμοποιούνται για διάφορα είδη αερίων, εξαιρουμένων των πυροσβεστήρων

               Δεν αποτελούν συσκευασία

                        Γλάστρες φυτών που προορίζονται να παραμείνουν με το φυτό σε όλη τη διάρκεια ζωής του

                        Εργαλειοθήκες

                        Φακελάκια τσαγιού

                        Κηρώδη στρώματα που περιβάλλουν τυρί

                        Περιβλήματα λουκάνικων

                        Κρεμάστρες ρούχων (εφόσον πωλούνται χωριστά)

                        Κάψουλες συστήματος ροφημάτων καφέ, φακελάκια από αλουμίνιο για καφέ και λοβοί από διηθητικό χάρτη με καφέ, που πετιούνται μαζί με το χρησιμοποιούμενο προϊόν του καφέ

                        Φύσιγγες μελάνης για εκτυπωτές

                        Θήκες CD, DVD και βιντεοταινιών (που πωλούνται μαζί με CD, DVD ή βιντεοταινία στο εσωτερικό τους)

                        Άτρακτοι CD (που πωλούνται κενές και προορίζονται να χρησιμοποιηθούν ως μέσα αποθήκευσης)

                        Διαλυτά σακουλάκια απορρυπαντικών

                        Κεριά τάφων (δοχεία για κεριά)

                        Μηχανικοί χειρόμυλοι (ενσωματωμένοι σε επαναπληρούμενο σκεύος, π.χ. στους επαναπληρούμενους μύλους άλεσης πιπεριού)

               Επεξηγηματικά παραδείγματα για το κριτήριο ii)

               Αποτελούν συσκευασία, εάν έχουν σχεδιαστεί και προορίζονται για πλήρωση στο σημείο πώλησης

                        Χάρτινες ή πλαστικές σακούλες μεταφοράς

                        Πιάτα και ποτήρια μιας χρήσης

                        Πλαστική μεμβράνη

                        Σακούλες για σάντουιτς

                        Αλουμινόχαρτο

                        Πλαστικό φύλλο για τη συσκευασία των ρούχων μετά τον καθαρισμό τους στα πλυντήρια

               Δεν αποτελούν συσκευασία

                        Αναδευτήρες

                        Μαχαιροπίρουνα μιας χρήσης

                        Χαρτί περιτυλίγματος (που πωλείται χωριστά)

                        Χάρτινες θήκες ψησίματος (που πωλούνται κενές)

                        Φόρμες κέικ που πωλούνται χωρίς κέικ

               Επεξηγηματικά παραδείγματα για το κριτήριο iii)

               Αποτελούν συσκευασία

            Ετικέτες αναρτημένες απευθείας ή προσδεμένες σε προϊόν

               Αποτελούν μέρος της συσκευασίας

                        Βουρτσάκια μάσκαρας που αποτελούν μέρος του πώματος του δοχείου

                        Αυτοκόλλητες ετικέτες προσδεμένες σε άλλη συσκευασία

                        Συνδετήρες συρραφής

                        Πλαστικές θήκες

                        Δοσομετρητές που αποτελούν μέρος του πώματος δοχείων απορρυπαντικού

                        Μηχανικοί χειρόμυλοι (ενσωματωμένοι σε μη επαναπληρούμενο σκεύος, γεμάτο με προϊόν, π.χ. στους μύλους άλεσης πιπεριού που είναι γεμάτοι με πιπέρι)

               Δεν αποτελούν συσκευασία

            Ετικέτες αναγνώρισης μέσω ραδιοσυχνοτήτων (RFID tags)»